SAILKAPENEAN DUEN POSTUAREKIN ENGAINATZEN DUEN TALDE BAT - Lauburuke\nSAILKAPENEAN DUEN POSTUAREKIN ENGAINATZEN DUEN TALDE BAT\nGarazi Arregi2019-11-22T10:10:44+01:002019.11.22 |\nTafatrans Vulcanizados Ruiz FS taldearen aurka galdu ondoren, Lauburuk lanean jarraitzen du sailkapeneko lehen postuetan mantentzeko balioko dizkion hiru puntuak lortzeko.\nModu horretara, Alfredo Hualderen mutilek larunbatean, Zaragozan eta arratsaldeko 18:00etan, Ligako hamaikagarren jardunaldia jokatuko dute. Bertan, azken entrenamenduetan egindako esfortzua erakutsi beharko dute Pinseque A.D taldeari irabazi ahal izateko. Haien sailkapenari dagokionez, Zaragozakoak 15.postuan kokatzen dira, Lauburutik 16 puntura.\nPinseque betidanik lehen postuetan egon den arren, azken urteetan, lortutako emaitzengatik sufritzen ari den talde bat da. Plantilla aldaketaz gain, entrenatzaile aldaketarekin hasi zuten denboraldia. Dena den, udaran zehar, indartu egin dira Calatayud taldeko jokalariekin. Horrez gain, emaitza oso onak lortzen lagundu dien Dani Salanueva da berriro ere euren entrenatzaile. Jokoari dagokionean, ez da lan erraza izango talde morearentzat; Zaragozakoek joko azkarra, jokalari erasotzaileak eta gainditzeko zaila den zonako defentsa erabiltzen baitituzte.\nIbartarrei dagokienez, Javi Saldiseren baja segurua izango dute. Juaristi eta Zumeta, berriz, zalantza izango dira azken momentura arte eta Endikak ezin izango du Zaragozara bidaiatu lan kontuak direla eta. Gainontzeko jokalariak dena emateko prest egongo dira euren indar guztiak atera, topera borrokatu eta 3 puntuak etxera ekartzeko.\nTaldeak bi partida jokatu ditu jarraian etxetik kanpo Errege Koparen ondoren. Azken honek, gauza oso positiboak uzten baditu ere, gainkarga fisikoaz eta kolpe ezberdinengatik gertatutako baja guztiez gain, desgaste garrantzitsu bat ere suposatzen du. Horregatik, ezinbestekoa da lehenbailehen nor bere buruaz jabetzea eta liga erregularrak zekarren bide ona berreskuratzea. Egutegiak hurrengo bi partidak Belabietatik kanpo jokatzea nahi izan du eta beharrezkoa da zailtasun gehigarri horri aurre egiten jakitea.\nHauek dira Alfredo Hualdek partidaren inguruan egindako adierazpenak: “Pinsequeren aurkako partida, partida tranpa bat da. Sailkapena begiratu eta 4 puntu ikusten badituzu, erraza izango dela uste duzu, baina guztiz kontrakoa izango da. Bere herrian jokatzeaz gain, orduan sailkapenaren buru zen Guardo taldea arritu zuen talde bat da. Aulkian Daniren gehitzea kontuan hartuz, lehiakortasunean irabaziko dute eta, puntuatu nahi badugu, gauzak ondo egin beharko ditugu”.


Berriak - Zer dago plastiko biodegradagarrien gainazalean?\nOntzi biodegradagarriak aukera jasangarri gisa ideia ona izan daiteke teorian, baina gure plastikoen arazoaren konponbide honek alde iluna du eta arazo handiak ekartzen ditu.\nBiodegradagarriak eta konpostagarriak, terminoak sarritan elkarren ordez erabiltzen direnez edo elkarren artean nahasten dira.Dena den, nahiko desberdinak dira bai produktuak nola degradatzen diren eta baita haiek kontrolatzen dituen arauetan ere.Ontziak edo produktuak konpostagarriak diren ala ez arautzen duten arauak zorrotzak eta esanguratsuak dira, baina arau horiek ez daude produktu biodegradagarrientzat, eta hori oso problematikoa da.\nJendeak ontzietan biodegradagarria den terminoa ikusten duenean ingurumenarentzat ona den aukera bat aukeratzen ari dela uste du, ontziak eraginik gabe hautsiko direla suposatuz.Hala ere, produktu biodegradagarriak askotan urteak behar izaten dituzte apurtzeko eta, ingurune batzuetan, ez dira batere apurtzen.\nGehienetan, plastiko biodegradagarriak mikroplastikoetan degradatzen dira, hain txikiak direnez, ezin baita behar bezala garbitu.Mikroplastiko hauek ingurune naturalarekin nahasten dira eta ozeanoetako itsas bizitzak edo lehorreko beste fauna batzuk jaten dituzte eta gure hondartzetan edo gure ur-horniduran amaitzen dira.Plastikozko partikula txiki hauek ehunka edo milaka urte behar izan ditzakete gehiago hausteko eta bitartean hondamena sortzeko.\nProduktu konpostagarriak inguratzen dituen araudi zorrotzik gabe zalantzak sortzen dira biodegradagarritzat jo daitekeenari buruz.Adibidez, zer degradazio maila osatzen du produktu biodegradagarria?Eta kontrol argirik gabe, nola dakigu bere konposizioan produktu kimiko toxikoak sartzen diren ala ez, eta gero produktua apurtu ahala ingurunera isurtzen diren?\nOntzien erantzun jasangarrien bila etengabean, batez ere plastikozko ontzietan, produktua degradatzen denean geratzen dena aztertu eta ulertu beharrarekin matxura duten soluzioetan arreta jarriz.\nOntzi biodegradagarrietan zer sartzen den eta nola kudeatzen den ontzi biodegradagarrietan gidatzen duten estandar zorrotzik ezarri gabe, haustura egokia izan dadin, zalantzan jarri behar dugu aukera bideragarria den gure egungo egoerarako.\nOntzi biodegradagarriak gure ingurumena kaltetzen ez duela frogatu arte, plastikozko ontzi osoak birziklatzeko eta berrerabiltzeko moduak aurkitzera bideratu beharko genuke.


Exolum Zierbena - Seguridad KIMIKA Informazioa eta Segurtasuna\nErregai guztiak Exolumetik igarotzen dira\nExolum enpresa liderra da petrolio-produktuen garraio eta biltegiratzean Espainiako merkatuan, eta nazioartean sektorearen barruan konpainia pribatu handienetariko bat. Era horretan, Espainian, petrolio-produktuen garraio eta biltegiratze arloko mundu osoko sare integratu handi eta eraginkorrenetariko bat du: 4.000 kilometrotik gorako petrolio-hodiak eta 8 milioi metro kubikotik gora biltegiratzeko ahalmena. Horiek guztiak herrialdean lanean ari diren petrolio-operadore guztien eskura daude.\nExolumek Espainian dituen jarduera nagusiak hauek dira:\nPetrolio-produktuak biltegiratzea, garraiatzea eta banatzea Penintsulan eta Balearretan, hirugarrenei sistema logistikoan sarrera librea bermatzearekin batera.\nZerbitzu logistikoak, biltegiratzea eta biodiesela gasolioarekin eta bioetanola gasolinarekin nahastea; bezeroei zerbitzu osoa eskaintzea.\nBiltegiratze estrategikoa eta segurua.\nMetrologia eta Laborategia.\nExolum Zierbena-k 840/2015 EDko eskakizunak betetzen ditu; hots, Europar Batasunean segurtasun-maila handiena. Instalazioaren larrialdiko planak Eusko Jaurlaritzarekin koordinatu dira, Segurtasun Txostena emanda. Horri buruzko informazio osoa Larrialdiak Artatzeko Zuzendaritzaren web gunean kontsulta daiteke.\nInstalaziora azken bisita 2020/06/05an egin zen. Horri buruzko informazio gehiago eskuratzeko, jarri harremanetan Ekonomia Garapen eta Azpiegituretako Sailarekin.\nCalle Punta Sollana, 2 48508 Zierbena\nExolumeren instalazioan ez da fabrikazio-prozesurik burutzen. Exolumek gasolina, gasolioa eta kerosenoa hartzen eta biltegiratzen ditu. Beraz, substantzia horien ezaugarriak medio, neurri bereziak hartu behar dira. Honako egoera eta aurkako efektu hauek gerta daitezke:\nErradiazio termikoa. Esku-hartze zonan, 2. mailako erredurak. Alerta-zonan 1. mailako erredurak.\nLeherketa. Esku-hartze zonan, trenkadak eta panelak haustea. Alerta-zonan, beirak haustea.


Empresa y Sociedad Fundazioak Comprendedor sarien III. ediziorako deialdia egin du - SPRI\nEmpresa y Sociedad Fundazioak Comprendedor sarien III. ediziorako deialdia egin du\nSari hauen helburua da B2B ekintzaileek beren lehen bezeroak lor ditzatela enpresa munduan. “Helburu handinahitsua da, zeren enpresetako berrikuntza programek barneko berrikuntzari eta berrikuntza espezializatuari buruzko kapitulu bana izaten baitute, azken hori negozio nagusiari estuki lotua, baina ez da oso ohikoa beren arlo korporatiboetan berrikuntza kontuan hartzea” esan zuen Francisco Abad, Empresa y Sociedad fundazioko sortzaileak.\n“Eta, era berean, ez da ohikoa enpresek ekintzaileei erostea ekintzaileak beren proiektuen hasi-masietan daudenean, batez ere ez dituztelako betetzen enpresen prozedurek eskatzen dituzten antzinatasun eta esperientzia baldintzak”.\nSari hauen helburua da gizartean aldaketa bat sustatzea bi ikuspuntutatik:\n-Ekintzaileen angelutik, enpresa munduko bezeroengana hobeto irits daitezen.\n-Enpresen angelutik, berrikuntzarako bide berri bat izan dezaten ekintzaileekin lankidetzan jardunez.\nSariketak modalitate hauek barne hartzen ditu:\nEnpresentzako modalitatea, zeinaren bidez sarituko baita lehen urteetan dagoen ekintzaile batekin edo batzuekin bezero-hornitzaile harreman onena garatu duen enpresa.\nEkintzaileentzako zazpi modalitate, zeintzuen bidez sarituko diren potentzial handiena duen ekintzailea edota hasi zenetik enpresa-bezero gehien lortu dituena kategoria hauetako bakoitzean (ekintzailearentzat lehentasunezkoa den arloaren arabera definituta):\n-Negozioaren garapena, Marketina eta Komunikazioa\n-Logistika eta Operazioak\n-Teknologia eta berrikuntza espezializatuak\n-Administrazioa, Finantzak eta Zerbitzu orokorrak\n-Erantzukizun sozial korporatiboa\nSarituek aitortza publikoa jasoko dute, eta irabazleen izena zabalduko da Empresa y Sociedad fundazioarekin lotutako jarduera eta hedabideetan, bereziki, Sariak babesten dituztenetan.\nHemen kontsultatu daitezke lehiaketaren OINARRIAK. Oinarrien arabera, aurre-inskripzioa ahalik eta azkarren formalizatzea da hautagaitza aurkezteko lehen urratsa. Horretarako, oinarriak deskargatu behar dira. Ondoren, Fundazioak hautagaitza-inprimaki bat bidaliko dio hautagaiari, uztailaren 11a baino lehen aurkeztu dezan.\n“Parte hartzeak ez du bakarrik esan nahi sari bat irabazteko aukera duzunik. Baita ere esan nahi du aukera duzula ekimen kolaboratibo batean parte hartzeko, ekimen horren bidez hain beharrezkoa den aldaketa eragiteko ekintzailetzaren ekosisteman eta gizartean. Ekintzaileei dagokienez, aukera dute B2B ekintzaile taldean integratzeko; guk, gure aldetik, bidea irekiko diegu modalitate bakoitzarekin lotutako enpresa arloetan sartzeko” adierazi du Abadek.\nComprendedor Sariak ekimen kolaboratibo bat da, non ekintzaileen garapenean konprometitutako erakunde eta instituzioek parte hartzen baitute. SPRIk deialdi horren dibulgazio-lanetan parte hartzen du, ahalik eta euskal ekintzaile gehienengana iritsi dadin.\nCOMPRENDEDOR 2015 sariketako KLIPa:\nInformazio gehiago: www.empresaysociedad.org/emprendedores


non-stop eskalada bloga: abuztua 2012\nEskalalada bidai baten planteamendua, eta, objektiboa, taldekideen izakera kontuan hartuta sortu behar da, alpinismo maila errealarekin batera. Partaideen jitea ezagututa, bidaiaren proposamena egin daiteke, eta, hauen eskalada mahila jakinda helburu lojiko bat adostu. Era horretara ziur egon gaitezke bidaia ondo aterako dela, alpinismoko hiru baldintzak betzeko aukera asko ditugula; etxera onik itzuli, lagun, eta, agian, gailurra zapaldua.\nRaul Gonzalez, Avila probintziako Santa Cruz del Valle herrian jaioa da. Gredoseko haitzak izan ditu eskaladan ikas leku. Aspalditik ezagutzen dugu elkar, Marokon topo egin genuenetik. Todra sakanean izan zen, gabon berezi batzuetan. Patagonia basatian, Paine erdi dorrean, Intsumisioa bidea zabaltzen, elkar parte hartu genuen 1996 urtean. Naturazale amorratua da Raul, basozaintza du ogibide.\nBizitzaren gorabeherak direla eta, urteak generamatzan elkarrekin atera gabe. Aurten behar zuen izan. Pakistango haitzak izango ziran lagun zaharrak berriz elkartzeko tokia. Ideia garbia generaman Raul eta biok, bidaia arina behar zuen izan, askea. Ez genuen eskalada baimenik ordaindu behar ziren tokirik nahi, honek bidaia asko baldintzatzen bai du. Tamalez, Himalayan ez daude honelako leku asko, Pakistango Nagma bailarak biltzen zituen guk eskatze genituen baldintzak.\nBaltistango Ganche eskualdean, Kanday bailaran, Kande herriaren gainean dago Nagma. Eskaladarako inguru irekia da, “ open zone “ bezala sailkatua dagoen lekua. K6 mendia dago haran honen bukaeran ohorezko tronuan. Amin Brakk, Changui tower, Hashun tower, Singu Charpa, Brakk zang… bertan daude ere, mendizaleentzat gailur preziatuak dira denak. Mendi kontuetatik kanpo, inguruak garrantzi handia dauka Kande herriaren bizi iraupenean, bertan ehunka behiak larre hartzen dute.\nIngurugiro aldetik Nagma bailara aparta dela esango nuke. Naturaren edertasuna egundokoa da, granitozko dorre erraldoiak non nahi daude, kikiltzen zaituzten izotz jauziekin batera. Eskalada aldetik ez zait hain erreza egiten sailkatzea, Brakk Zang orratzeko haitza ez da kalitate osokoa, granito harria erraz apurtzen bai da.\n(Nagman idatzitako egunerokoa)\nSaiatu gara Brakk Zang hego paretan bide berri bat sortzen. Derrigorrezko aklimatazio desatsegina igaro ondoren, paretara serio sartzeko unea zela pentsa genuen. Petate batekin sartu gara; jana, ura eta lotarako erropeekin hornitua. Soka aldetik,eskaladarako bi generamatzan, gehi, petatea igotzeko 5,5 mm auxiliarra. Bidea 6c luze batetik hasten da. Luze hau zabaldua zegoen, lau txapa topatu ditugu tirada honetan. Jon, eta, Fixe markakoak direnez txapa hauek, espainiako talde batek zabaldua izango dela pentsa dugu. Luze hortatik aurrera ez dugu material eta arrasto gehiago aurkitu.\nBigarren luzean Raulek iltzea eta parabolt bat utzi ditu jarriak. Parabolta sartzeko bi ordu pasa behar izan du, eskuz sartzea, eta, granito harriaren gogortasuna nabariak dira. Puntu hortatik haurrera ez dugu material fixo gehiagorik utzi.\nGauak zazpigarren erreunioan arrapatu gaitu. Bibaka oso deserosoa izan da, arteka batean eserita itxaron diogu egunsentiari. Bitan egin digu euria, bustialdi ederra hartu dugu. Hurrengo egunean goiz hasi gara eskalatzen. Petatea zortzigarren bilera arte igo dugu, eta, bertan utzi, puntu horretatik aurrera sokada arin bat bezala mugitu gara gailurraren bila.\nHamargarren bilerara iristeko diedro eder bat eskalatu beharra dago, 6C+ on bat. Bileran iltze bat topatu dugu. bide berri bat zabaltzeko asmoa zapuztu digu honek. Hurrengo tiradan ere, plaka liso batetan, espit bat dago. Guk eskumatara trabeska eginez utzi dugu espita, eta, ondoren, zuzen jo dugu arrakala perfektu batetik. Artifizialean aritu behar izan dut. Bi luze motz eskala ondoren, muntatutako beste bilera batekin egin dugu topo, espita, gehi, fisurero eszentrikoa dago. Irteerarik gabeko puntu batetara iritsi gara, gorantz oso liso dago. Ezkerretara pendulu bat eginez diedro itsu batetara iritsi gara. Handik aurrera segitzeko material falta somatu dugu, bilera bat muntatzeko parabolt beharra. Erramienta guzti hori petatean utzia geneukan, eta, gainera, agian, gure aurretik norbait espitak sartu gabe pasatua zegoen. Egoera aztertu dugu eta, jaisteko erabakia hartu, errapel batez plakako espiterarte egin dugu behera.\nEz dugu etsi nahi eta, eskumatara tiratzen dugu arrakala sistema batetik, gailurra zapaltzeko azken ahalegina da, soka fixo batzuekin egiten dugu topo. Haitz pañoaren itxura ez da polita, ez digu asko motibatu hortik aurrera segitzeak. Bertan behera utzi dugu gorantz joateko saioa, eta, errapelatzen hasten gara igotako bidetik.\nPetatea jasotzen dugu utzitako bileran, eta, beheruntz jarraitzen dugu guk irekitako bidetik. Errapel guztiak harkaitz pikoetan dira, kordino eta zintak soilik utzi ditugu.\nBibak ezeroso baten ondoren.\nDiedro ederra gainditu ondoren\nBeste garai batetan gaude. Denboran bidaiatzea posible dela dirudi. Fairek, Kandeko artzainak, esker onez Balti ogi bat eta Rosti “ txapati prejitua ” oparitu digu. Guk eskerrik beroenak emanez hartu dizkiogu jakiak.\nGoiz abiatu gara gaur. Egunsentiarekin batera Fairen behi ernalduaren bila ibili gara glaziarreko morrenatik gora eta bera. Azkenean errekaren beste aldeko basotxoan topa dugu ezkutatua. Fairek pozik jaitsi du bere behia Kande herrira.\nAtzo ezagutu genituen Faire eta bere lehengusua Karin. Behietara etorri ziran biak eskopeta zaharra bizkarrean hartuta. Tiro bakarreko tramankulu astuna da susko arma. Hiru uso bota zituen Kariñek. Irribarretsu gerturatu zitzaizkigun bi lehengusuak txoriak dastatzeko gonbitearekin. Guk adi segitu genuen otorduaren prestaketa; usoak lumatu, egurrezko sua piztu, barazkiak frijitu... Gauza sinple hori festa bat zen guretzako.\nFairek gure sukaldeko plastikozko toldoaren azpian lo egin du. Arropa pixka bat utzi genion gaua pasatzeko. Ederki lo egin duela esan digu. Berandutu egin zitzaion atzo eta, ezin zuen bere behirik gabe jaitsi. Beste gau bat ere egingo zuen plastiko hotzaren azpian bere animaliagaitik. Bihotzez eman digu sobratzen zitzaion ogia, guk, gogoz hartu diogu oparia.\nBide berri bat zabaltzeko aukera oraindik ez dugu baztertu. Lehen saioan zortzi luze berri egin genitun, lepo nabarmen baterarte, ondoren, eskuinera hartu genuen diedro markatu batetik bloke liso batetara iritsiz, ezin pasa suertatu giñen. Oraingoan, zortzigarren bileratik ezkerretara jotzeko asmoa daukagu.\nArratseko hiruretan, aurreko saiakeraren azken puntuan, zortzigarren bileran, gara berriro. Oraindik argi dezente dugu aurretik, eguraldia ere ona da. Zertarako biharko utzi gaur egin genezakeena? nork daki zer eguraldi izango dugun bihar, paraje hauetan eguraldiak ziurtasun gutxi dauka. Lotarako gauzak zortzigarren bileran utzi ditugu, eta, azkar hasten gara berriro eskalatzen.\nBederatzi garren bilera haitz piko batetan muntatzen dugu. Hurrengo tirada hasi orduko ikusten dugu beste bilera bat dagoela kokatua gure bileratik bost metro ezkerrerago. Guk segitu nahi dugun marra zabaldua dago ere. Zer egin behar dugu, saiatu gara bide berri bat sortzen, gailurra da oraingoan garrantzitsuena.\nPozez iritsi gara gailur zorrotzera, ilusio handia egin digu bloke malkorra ukitzea. Pakistanen proiektuak bukatzea ez da erreza, ain da gogorra dena.\nAmin Brakk gailurretik.\nAzken argiarekin iritsi gara zortzigarren bilera bibakera, errapelak ongi joan dira. Harrizko lepo honetan gaua pasatu behar dugu, dena prestatzeko lanarekin hasten gara. Afaltzerakoan gustuz irentsi dugu geratzen zaigun azken txorizo paketea. Ondoren, era bat nekatuak. lo zakuetan sartzen gara.\nGoizeko lehen argiarekin ekin diogu jaitsierari. Ez gara gure bidetik jaitsi, errapel linea bat aurkitu dugu ertz leunetik behera doana, ezezaguna izan arren horrela erabaki dugu. Damutu gara, nahiz eta bilerak espit eta mosketoiaz hornituak egon, sarritan trabatu zaizkigu sokak bloke eta arrakaletan.\nBeraz, hainbeste ahalegin egin ondoren, gure marra bariante bat da. Zer motatako bideak dauden inguruan ikusirik, nire iritziz, Insurgente bidea aukera polita da gailurrera eskalada askean igotzeko. Egunen batetan leku honetan eskalatzea animatzen bazarete animatzen bazarete, kontuan izan bide hau.\nAbentura itzela izan da, Raul eta nik, Nagma bailaran bizi izan duguna. Mendi ikaragarri hauen handitasuna dastatu dugu, zein txikiak garen momenturo sentituz. Alpinismoa egiteko aukeratu dugun era, oso minimalista izan da, isolamendu sentzazioa handitu du horrek.\nKontaketa honen hasieran aipatu ditudan hiru puntuak aisa lortu ditugu Raul eta biok; etxera onik bueltatu gara, lagun onak izaten segitzen dugu, eta, Brakk Zang orratzaren punta zorrotzari laztan egitea lortu dugu.\nOso informazio gutxi dago horma honetan dauden bidei buruz. Guk arrasto hauek topatu genituen, bideen haiera besterik ez dira. Zailtasunei buruz nork daki.\nEgilea: mikel saez de urabain gabilondo ordua: 10:53 iruzkinik ez:\nEtiketak: Brakk zang


Oporretan, Urgull zabalik. Noticias de Gipuzkoa\nOporretan, Urgull zabalik\nhistoriaren etxeak, natur txokoak eta damen baterian dagoen liburutegiak hamaika jarduera prestatu dituzte gaztetxoentzat eta egunero daude zabalik\nOne, two, three, tupper koronela atera hadi!Hitz horiekin abiatu zuten atzo arratsaldean Urgulleko gailurrean dagoen Motako Gazteluko txokoak deskubritzeko antzeztutako bisita gidatua. Uda garairako Urgullek prestatu duen egitarauaren atarikoa izan zen.\nUrtero bezala, mendian kokatzen diren hiru egoitzek ateak egunero zabalduko dituzte hilabete honetan eta hurrengoan. Motako gazteluan dagoen Historiaren Etxeak Donostiaren 800 urteetan zehar ibilbidea egiteko aukera ematen du Donostiari begira erakusketari esker (San Telmoren eskutik);pixkat beherago dago Gobernadorearen bateria, natur txoko bihurtuta: Napoleonen goardiaren egoitza zenak, gaur egun mendia eta natura ezagutzeko aukera ematen du, Cristina Enea Fundazioaren eskutik. Eta Damen bateria, azkenik, liburuek konkistatu dute (hiriko liburutegi zerbitzuak kudeatzen du): liburu dibertigarriak eta ordenagailuak dituzte bertan prest gaztetxoek.\nEgunero ateak zabaltzeaz gain, astelehenetik ostiralera ekimen bereziak antolatu dituzte udarako, bost urtetik gorakoentzat, 18.00etatik aurrera eta doan. Astelehen eta ostegunetan liburutegian izango da hitzordua. Ipuin saltsa, magia ikuskizunak eta txotxongiloak eskainiko dituzte datozen asteotan. Astearte eta asteazkenetan, aldiz, natur txokoan baratza prestatzen ikasiko dute, Urgulleko altxorra bilatuko dute, xomorroak ezagutuko dituzte eta buztinezko animaliak sortuko dituzte, besteak beste. Eta ostiraletan Historiaren Etxean eraikuntza tailerra, maketismo tailerra edo hiriari buruzko jokoak prestatuko dituzte.\nJolasek eta antolatutako beste jarduerek irakurzaletasuna bultza-tzeko helburua dute, ingurugiroarekiko ezagutza eta errespetua landu eta hiriaren historia ezagutzeko asmoa ere bai.\nAtzotik, gainera, Dbuseko mikrobusa martxan da Urgulleko goialderaino. - N.G.


martxoa 2014 - Ikusi makusi, zer ikusi?\nHasiera » Data honetan egindako artikuluak: martxoa, 2014\nMaking of…”DJANGO Unchained”\nPosted in Making of, Pelikulak\nIkusi beharreko (eta ziurrenik ezagutuko ez dituzun) beldurrezko 25 film\nPosted in Gomendioak, Pelikulak\nOrain urte batzuk, “Sciense” aldizkariak ikerketa txiki bat publikatu zuen: beldurrezko film bat ikusten ari garenean zer pasatzen den gure garunean. New yorkeko unibertsitateko zientzialari batzuen esanetan, horrelako pelikula bat ikustean, gure burmuina berrantolatzea behartzen dugu eta bizi izan ditugun momentu txarrak gomutatzen ditugu. Ondorio honetara iristeko, Erno Hermans eta bere lankideek 80 bolondresekin egin zuten lan, hauei pantaila baten aurrean jarri eta beldurrezko...\nMaking of…"The Big Lebowski"\nAtal berri bat estreinatuko dut gaurtik aurrera: “Making of” (bai “f” bakarrerekin da). Kamera filmatzen ez dagoenean, aktore edo lankideen artean “sortzen” diren momentu eta irudi paregabe horiek bertaratu nahi dizkizuet. Sail berri honi hasiera emateko, nere film gustokoenetariko bat aukeratu dut: “The Big Lebowski.” Eta bitxikeria moduan, Lebowski Fest izeneko “jaialdi”...\nHustu giga guztiak! Zure mp3an derrigorrez eraman behar dituzun telesailen abestiak.\nPosted in B.S.O, Telesailak\nTelesail bat ikusten ari zara, eszena konkretu batean kanta batek zugan arreta piztu eta “klik” egiten du zure garunean. Atala bukatu eta doinu hori oraindik zure barnean bueltaka, ezin duzu burutik kendu, google-era jo eta bila hasten zara…zenbatek egin du(gu)zue hori? Hori da aste honetako nere artikuluaren helburua, telesailen kanta edo abesti bortitzenak aipatzea eta zuen mp3 irakurgailuetan sartzen lortzea. Askotan kanta hori hasierako tituluetan egoten da (True...\nAzken urteetako ezinbesteko 16 soinu banda\nPosted in B.S.O, Gomendioak, Pelikulak\nMichael Nyman konposatzaileak (“El piano”, “Gattaca”) esan zuen, egungo gazteriak ez duela musika klasikoari buruzko inongo kulturarik, baina film askoren soinu bandei esker erreferentzia klasiko hori bilatzen jakin dutela,mundu horretara gerturatuz. Ziurrenik aipatutako horien artean ni neu sartu ninteke. Azken urteetako konposatzaile nabarmenenak, Michael Giacchino, Hans Zimmer, Clint Massel, John Williams, James newton Howard,Philip Glass,Gustavo Santaolalla,...\nIKUSI-MAKUSI "2013ko blogari berriaren sari berezia" ESKERRIK ASKO!\nPosted in Albisteak\nSariak esaten duen bezala, “berria” naiz blogen mundu zabal honetan eta aipamen honek izugarrizko ilusioa eta motibazioa sortu du nigan, ESKERRIK ASKO bihotzez...


Nola lortu bezeroek berriro gure hotelean ostatu hartzea? - Ekonomiaren KZ\nTurismoa suspertzen ari da pandemiak sektorearentzat ekarri zuen kolpe latzetik. Hotelen okupazioari buruzko martxoko datuak Covid aurreko mailetara iritsi dira, 17,6 milioi gaualdi baino gehiagorekin, eta horietatik % 60 nazioarteko bidaiariei dagokie. Hala ziurtatu zuen astearte honetan Pablo Garde Industria, Merkataritza eta Turismoko idazkariordeak Espainiako Luxu Elkarteak antolatutako Hotels & Lifestyle Summit 2022 ekitaldian.\nBaina dena ez da lehen bezalakoa izan. Hotelen sektoreak, orain, duela bi urtekoen oso bestelako eskaerei egin behar die aurre, batez ere luxuzko turistari dagokionez. Marisa Martín Six Senses Ibizako marketin eta salmentetako gerentearentzat, pandemiaren ondoren mugarri izan diren funtsezko hiru joera daude: birkonektatzeko beharra, ongizate integrala sustatzea eta iraunkortasuna. Azken alderdi hori sustatzeko, adibidez, luxuzko resortak Agora boutikea estreinatu du bere instalazioetan, bere jantzien berrerabilpenean oinarritua. «Bezero asko leialak dira eta gure instalazioetan erreserbatzen dute ingurumenari ematen diogun balio erantsi horrengatik», adierazi zuen Martinek mahai-inguruetako batean. Izan ere, 2022an, Breeam eraikuntza jasangarriaren ziurtagiria lortu duen Balearretako lehen hotel-establezimendua izatea lortu du.\nOstalariek eskatzen duten ongizatearen kontzeptua ere aldatu da, Marina López Las Caldas Villa Termal Asturiaseko wellness managerrak azaldu zuenez. «Lehen, gorputza zaintzera bideratutako programak genituen, eta orain, berriz, buruko zaintzarekin lotutakoek indar handia hartu dute», ohartarazi zuen. Zentzu horretan, konpainiak estresaren aurkako programa bat gehitu die edertasunari edo bizkarra zaintzeari dagokionez lehendik daudenei. Horrelako ekimenei esker, beren termetan esperientzia errepikatzen duten bezeroen ehunekoa % 75eraino igo da, Lópezek adierazi zuenez.\nBaina erlaxatzeaz gain, prémium bezeroek ondo pasatu nahi dute. Horrela, Six Senses Eivissa uharteko hotel bakarra bihurtu da urteko egun guztietan bere erretiroak eskaintzen jarraitzeko. Erretiroon artean dantzatzea, desintoxikatzea eta loaren kalitatea hobetzea, korrika egiteko trebetasunak hobetzea, emakumeen sexu-ongizatearen funtsezko printzipioak aztertzea edo aurpegiaren irakurketaren artea ikastea daude. Atentzio handia eman dute eta asko gustatu dira, luxuzko bezeroak, ia denetik baitu etxean, harremanak izatearen eta partekatzearen inpaktua eramaten duelako. Hori bikaintasun bakarrekoa da, esan zuen Martinek.\nGainera, Nayra González Bless Hotel Madrideko zuzendari nagusiak luxuzko turista horiek fidelizatzeko gakotzat jotzen duena aipatu zuen: pertsonalizazioa. Kateak guest expectience departamentu bat du, ostatu-hartzaile bakoitzaren esperientzien mailako ongietorriaz, leialtzeaz eta pertsonalizazioaz soilik arduratzen dena. Etorri baino lehenagotik, eta beti pribatutasuna errespetatuz, burkoan lanbro bat egiteko usainik gogokoena zein den jakiteaz arduratzen gara. Gertaera bat duela baldin badakigu, esmokin bat edo soineko bat utziko diogu gelan. Bezeroari etxean bezala sentiarazteak, kafea nola gustatzen zaion jakiteak, jaiki bezain laster Coca-Cola bat hartzeak edo labanda-usainak haurtzaroa gogorarazten diola, negozio-egonaldi estandarra ez izatea eragiten du. Egonaldi magiko bat sortzea da, esan zuen zuzendari nagusiak.\nHala ere, Gonzalezek gogorarazi zuen horrelako jokabideek ere mugak dituztela. – Ondo dago bezeroak zoriontzea urtebetetzeagatik, edo interesatzea nola joan den zita mediko bat, baina astunak izan gabe. Askotan, hori luxua da: une bakoitzean zer egin behar duzun eta nola egin behar duzun jakitea. Bezeroek markatzen dizute hori, eta horretarako ezagutu egin behar dituzu, argitu zuen.\n← Txina, geldirik koronabirusaren aurrerapen berriaren ondorioz\nEHUk Entrepreneur proiektuan parte hartuko du →\nSpin-offak, modako negozioa


'Salestarrak' erakusketa zabaldu dute Photomuseumen - Zarautz - Zarauzkohitza.eus\n'Salestarrak' erakusketa zabaldu dute Photomuseumen\nZarauzko hitza 2020-02-25 15:30\nZarauzko Photomuseumek Marta Contin argazkilari donostiarraren Salestarrak erakusketa izango du aldi baterako erakusketei eskainitako aretoan. Apirilaren 5era arte izango da ikusgai.\nIruñeko Salesetarren komentu zaharra da erakusketaren gai nagusia. Cominen begiradaren bidez, "historiaz eta txoko magikoz betetatako Iruñeko alde zaharreko eraikin enblematiko horrek gordetzen zituen sekretu guztiak azalera ateratzen dira".\nBere irudiei esker, klausurako mojen komunitate hau bizi izan zen lekuaren testigantza dago, hau da, Mariaren Bisitazioaren komentuarena. Bertan, sortu zenetik 1905etik, 2003ra arte bizi izan ziren. Urte horretan, salestar mojek komentua saldu zioten Mankomunitateari eta Gasteizera joan ziren.\nEgun, eraikina zaharberritzeko eta egokitzeko proiektua gauzatzen ari dira, Iruñerriko Mankomunitatearen etorkizuneko egoitza hartuko du eta.\nPhotomuseumek irudi horien balio historiko-dokumentala nabarmentzen du, "bai eta haien balio estetiko eta artistikoa ere. Egileak maisuki bereganatzea lortu du eraikina osatzen duten espazioen esentzia, horma higatuak, altzari zaharrak, leiho eta ate zarratuak... denboran garraiatzen gaituzte, eta mojen antzinako etxea irudikatzera garamatzate, orain bakartia eta abandonatua".


Bisita gidatuak doan Goierri garaiko baliabide turistikoetan - Otamotz : Otamotz\nBisita gidatuak doan Goierri garaiko baliabide turistikoetan\nLarunbatean, 12:30ean, Aikur erle museoa doan bisitatu ahal izango da\nGoierri garaiko baliabide turistikoetan bisita gidatuak doan izango dira. Hiru dira helburuak: Goierri garaiko bizilagunek baliabide turistikoak ezagutzea eta ondoren ezagutzera ematea eta baliabide turistiko hauek berriro martxan jartzea.\nAikur erle museoan larunbatean 12:30ean eta hilaren 28an 11:00etan egingo dituzte doaneko bisita gidatua, Urrelur museoan hilaren 27an 12:00etan eta Igartubeitin hilaren 27an 17:00etan eta uztailaren 4an 17:00etan. Iparragirreri buruzko doaneko bisita gidatua uztailaren 4an izango da (11:00etan) eta Urretxu eta Zumarragan trenbideak eta industriak izan zuten eraginari buruzkoa uztailaren 5ean (11:30ean).\nGainera, ekainean Antioko interpretazio zentroko sarrera doanekoa izango da. Antioko bisita gidatua eta Urrelur museoko sarrera beti doan izaten dira.\nSarrerak jasotzeko Antioko turismo bulegora joan behar da: asteartetik ostiralera eta igandetan 10:30etik 14:30era eta larunbatetan 12:00etatik 14:30era eta 16:30etik 18:30era. Uztailean eta abuztuan egunero 10:00etatik 18:00etara irekiko dute. Informazio gehiago nahi dutenek 943 72 20 42 zenbakira deitu dezakete.


“Orain Jon Gurutz” Dinamika aurkeztu dute Etxarri Aranatzen – Sare Herritarra\n“Orain Jon Gurutz” Dinamika aurkeztu dute Etxarri Aranatzen\nBerriki Jaiki Hadi mediku elkarteak jakinarazi duenez, osasun ikuspegitik begiratuta gaitz larriak eta sendaezinak dituzten euskal presoak 21 dira: Tartean dago patologia larriak dituen eta adin nagusikoa den Jon Gurutz Maiza Artola herritarra.\nHau da momentu honetan Jon Gurutzen egoera.\n68 urte ditu.\nGatazkaren ondorioz 41 urte daramatza herritik urrun.\n2007an Frantzian atxilotua. Ia 12 urte daramatza beraz, espetxean.\nEstatu Frantziarrean oraindik kondena luzea du.\nHiru estradizio eskaera eta euro agindu bat ere badu bere kontra.\n12 urte hauetan hiru espetxe ezagutu ditu.\nMomentu honetan Lannemzango espetxean dago, herritik 300km-tara\nJon Gurutzek gaitz ugari ditu: ikusmen zorroztasunaren galera, ezkerreko begiko erretina-askatzea, berriki, eta eskuineko begiaren galera haurtzarotik; diabetesa, dislipemia; hipertentsioa eta fibrilazio aurikularra.\nPatologia horiek eta duen adina ikusita, Igorrek esan bezala, Jaiki Hadi mediku elkarteak gaitz larri eta sendaezinak dituzten euskal presoen zerrendan sartu berri du.\nJon Gurutzen egoeraz jabetuta lan talde bat jarri dugu martxan, eta hortaz, Jon Gurutzen askatasuna eskatzeko dinamika da aurkeztu nahi duguna. Jon Gurutzen egoeraren berri eman eta herriko eragile eta norbanakoak dinamika honen inguruan aktibatzea ditu helburu, aldarrikapen garbi batekin: konponbidean urratsak emateak euskal presoen korapiloa askatzea ekarri behar du eta bide horretan gaixotasun sendaezinak dituzten euskal presoen etxeratzea ezinbestekoa da. 21 preso horiek kalean egon behar dute. Pertsona hauen osasunarekin eta sufrimenduarekin bestelako kalkuluak egitea ankerkeria hutsa besterik ez da.\nKonponbidean, giza eskubideen errespetuan eta elkarbizitzan urratsak emateko guztiok behar dugu batera bultza eta norabide horretan “Orain Jon Gurutz, gaixo dauden presoak etxera” dinamikaren aurkezpen honekin, herritarrak hemendik aurrera eginen diren ekimen ezberdinetan parte hartzera gonbidatu nahi ditugu.\nAldez aurretik eskerrik asko!!!


Mendi-ibiliak familian - Turismo\nBilbao Bizkaiak toki benetan harrigarriak ditu. Gure txokoak oinez zeharkatzea hauek ezagutzeko eta primerako abenturak bizitzeko modu bikaina da. Mendi-ibiliak oso errotuta daude Bizkaian, eta zalantzarik gabe, Bilbao Bizkaia, bere inguruak, historia eta kultura ezagutzeko modurik onena dira.\nGure ibilbideek mendi, haran eta parke naturalen artean gidatuko zaituzte. Hitzik gabe utziko zaituzten hondartza eta labar ederrak alde batera utzi gabe, noski. Askatasunaz, naturaz, aire garbiaz, baina, batez ere, familiarteko une bikainez gozatzeko ibilbideak.\nBizkaiko Burdinbide Berdeez gain, hurrengo erreportajean aldapa gutxi dituzten 5 ibilbide erraz aurkezten dizkizuegu, familientzako ezin hobeak.\nNerbioi ur-jauziari begira\nBizkaia eta Araba, ahizpak eta bizilagunak. Ibarrak, mendilerroak eta ibaiak partekatzen dituzte. Nerbioi ibaia, Bilbo zeharkatzen duena, bi probintzien artean dago, Urduñan hain zuzen ere. Nerbioiko ur-jauzi handiaren inguruan hamaika bide aurkituko dituzue. Hemen bide zirkularra proposatzen dizuegu, Fuente Santiago aparkalekuan hasten dena, Rubenen izkinako begiratokian jarraitu, eta azkenik Nerbioi ur-jauziko begiratokian bukatu. Malda txikiko ibilbidea da, zazpi kilometro baino gutxiagokoa, ordu eta erdi eskasean erraz egin daitekeena. Pista laua izan arren, esker onekoa da. Ur-jauzi handi batez gozatzeko aukera emango dizue!\nItxina, ibilbidea euskal mitologian barrena\nGure barnealdeko kokagunerik jatorrenetako bat Gorbeiako Parke Naturala da. Bizkaiko mendirik altuena da Gorbeia. Bere gurutze enblematikoaz gain, Gorbeiako Gurutzea, gailurrean dagoena, bere inguruak, pagadi, harizti eta pinudiez osatutako larre eta baso leunak, etxola anitzekin uztartzen ditu, azken hauek artzain tradizio garrantzitsuaren isla izanik. Beharbada, lekurik harrigarrienetako bat Itxina mendigunea da, mistizismoz betetako leizez osatutako labirintoa. Axular Begiak edo Supelegor Kobak, esaterako, euskal mitologiaren sekretu eta pertsonaia handiak gordetzen dituzte. Familia ibilbide hau Pagomakurre aparkalekutik hastea gomendatzen dizuegu. Hori bai, kontuz harri bustiarekin eta egun lainotsuekin! Jarraitu seinale eta argibide guztiei! Parke natural honek eskaintzen digun beste ipuin-paisaietako bat Otzarretako Pagadia da. Ez galdu!\nGaztelugatxe, primerako agertokia\nGaztelugatxek, gure altxor preziatuak, ez du aurkezpenik behar. Bilbao Bizkaian bisita gehien jasotzen dituen tokia da. Ohikoena eskailerak igo eta ermita magikoa bisitatzea bada ere, Bakiotik gure kostaldeko tokirik enblematikoenera sartzera animatzen zaituztegu. Bilbotik 30 minutura dagoen eta Txakolingune txakolinaren museoaren anfitrioia den herri honetatik, San Juan irlatxora 6,5 kilometro inguruko bi ibilbide eginez (ordu eta erdi) iritsi ahal zarete. Lehen ibilbidea Kantauri itsasoarekiko paraleloa da; bigarrenak basorik berdeenak zeharkatzen ditu. Bietako edozeinek harrituko zaitu! Behin baselizara iritsita, kanpaia hiru aldiz astindu! Joan baino lehen, gogoratu zuen doako tiketa eskatu behar duzuela.\nItsasoa, bidelagun paregabea\nItsasoaren onurak ukaezinak dira. Horregatik, Bizkaiko ekialdeko kostaldea zeharkatzea gomendatzen dizuegu, itsasoaren soinua bidelagun izanik. Portugalete edo Areetatik, Armintzako herri xarmagarriraino, hainbat eta hainbat gune turistiko eta historiko aurkituko dituzue, hala nola Bizkaia Zubia, Algortako Portu Zaharra edo Aixerrotako errota. Halaber, beste hirigune harrigarri batzuk aurkitu dituzu: Barrika edo Plentzia, esaterako. Ibilbidea luzea da, gutxi gorabehera 20 kilometrokoa, baina etaparen bat aukeratu eta hori soilik egin dezakezue. Gainera, garraio publikoan joan zaitezkete, bai metroa bai autobusa oso gertu utziko zaituztete.\nIbilaldia Biosferaren Erreserban zehar\nUrdaibaiko padurak aukera paregabea dira ibilbide errazak egiteko. Oka ibaiak Gernikatik Mundakaraino (ezkerraldea) edo Laidako hondartzaraino (eskuinaldea) gidatuko zaituzte, ametsezko paisaien eta intereseko lekuen bidez, hala nola Arteagako gaztelua, Ozolloko errota edo Urdaibai Bird Center, bai eta Gernika-Lumo edo Forua bezalako guneen bidez. Ibilbide erraza, 9 kilometrokoa, ingurune natural ezin hobean. Eskuinaldetik zein ezkerraldetik, estuarioaren hezeguneak, padurak eta baserri jatorrenak ezagutu ahal izango dituzue. Urdaibai zeharkatzea aukera ona da beti!\nJende gehien biltzen den denboraldian, jarduerak edota bisitak aldez aurretik erreserbatzea gomendatzen dizuegu.\n#SeaLovers, itsasoarekiko grina


BIBAT - Arkeologia Museoa - Alava Turismo\nInicio » BIBAT – Arkeologia Museoa\nMuseo monografiko gisa ia 35 urtez museo monografikoa izan ondoren, Arabako Arkeologia Museoa, 2009ko udazkenaz geroztik, BIBAT museo konplexu berrian sartu da.\nHaren erakusketa iraunkorrean 1.500 pieza inguru erakusten dira. Haien bidez, ibilbidea egin daiteke Arabako historiatik, Historiaurretik Erdi Arora arte.\nMuseoak bere barruan duen bilduma osoa, ordea, askoz aberatsagoa da, XIX. mende amaieratik Arabako Lurralde Historikoan egin diren esku-hartze arkeologiko guztietatik iritsitako materialak bertan biltzen direlako.\nHiru solairutan dago egituratuta eta haietan ikus daitezkeen objektuak, kronologikoki, Historiaurretik Erdi Aroaren amaiera arteko tarteari dagozkio.\nLehen solairuan gure arbasoek Paleolitoan fabrikatutako lehenengo tresnak ikus daitezke; haien ondorengo bilakaera teknikoa, gizarte ehiztari eta biltzailetik gizarte ekoizlerako urratsa adierazten duena, Neolito aldera; eta azkenik, metalen aurkikuntzak eta erabilerak ekarri zuten iraultza.\nBigarren solairuan metalak sartzeko prozesuaren jarraipena ikus daiteke, burdina agertu eta finkatuta.\nAzkenik, hirugarren solairuan, erromatarren munduarekin izandako kontaktuak eragin zituen eraldaketak jasotzen dira: hirien, galtzaden, landako villen, instalazio termalen, eta abarren agerpena; eta, azkenik, Antzinaro berantiarreko eta Erdi Aroko objektuak, nekropoli, herrixka, eliza eta hiribildu berrietatik datozenak eta aro horretako azken mendeetan munduak izandako berpizkundea adierazten dutenak.\n10:00-14:00 eta 16:00-18:30\nJaiegun ondoko astearteetan, itxita


Arratia: "Zeanuriko kurutzeak" hitzaldia Ander Manterolagaz\nLehenengoa, handiena, Gorbeiakoa: 1900. urtean, Leon XIII. Aita Santuak esan eban mendi tontorretan kurutzeak jartzea komeni zala, fedearen ezaugarri moduan. Anderrek esan ebanez, Zeanuriko herriak borondate handia euki eban kurutzea ipinteko Gorbeian. 33 m eta 33 cm-koa izan zan altxau eben lehenengo kurutzea. Eta irailaren 14an bedeinkatu eben, nahi-ta guztiz amaituta ez egon. Haize handia egon zanez, beheratxoago egin eben inaugurazio ospakizuna.\nHandik hilabetera, kurutzea jausi egin zan, eta material bardinegaz 23 m-ko kurutze barri bat egin eben. Eta orain dagoana hirugarren kurutzea da, 17 m-koa. Gerotxoago Begoñako amaren irudia jarri zan erdian; eta baita buzoi bat eta mapa bat, nahi-ta orain estropeatuta egon. Anderrek esan eban moduan, komeniko zan mapa hori konpondu eta zaintzea.\nGorbeiako kurutzea Euskal Herri osoan sano inportantea izan da eta kantak eta bertsoak hainbat egin jakoz.\nBigarrena, zaharrena, Santa Lutzikoa da: Orain dala 23 urte, lurpean aurkitu zan, auzokoak konponketa lanetan ebizela.\nAnderrek esan eban, antza danez, ermitak zaharragoak direla elizak baino; eta kofradiak zaharragoak direla herria baino.\nZeanurin hilobi asko aurkitu dira ermitetan. Hortik dakigu gaur egun ermitak diranak lehenago parrokia izango zirala, eta horren seinalea da hilobiak dituela. Anderrek adierazo ebanez, seguraski, Santa Lutzi be antxina parrokia izango zan. Arduradun bat eukan, bateatu egiten zan eta hiletak be egiten ziran, antza danez. Informazino hau barik, ezin lei ulertu Santa Lutziko kurutze hau.\nSanta Lutzi XIV. mendekoa da. Baina arkeologoek dinoe aurreragoko beste ermita baten ganean egin zala. Horren ezaugarria da altarapeko harritxoa, martirien erlikiak gordetekoa. Kurutzeaz aparte, altarearen ostean ezpata bi aurkitu ebezan, baina desagertu egin ziran. Anderrek azpimarratu eban ze garrantzitsua dan aurkikuntza honeek ondo zaintzea, balio handikoak diralako antxinako gauzak ezagutzeko.\nKurutzearen ezaugarriak: kurutzeak bastago txiki bat dauka behealdean, eta horrek esan gura dau prozesinoak egiteko erabilten zala; 17 cm ditu; beso bi daukaz, goikoa laburragoa behekoa baino; brontzezkoa da; Jesusek daukan koroia ez da arantzazkoa, errege koroia da; eta eskuek eta oinak proportzinoz handiak dira; besoen amaieran liz lorearen ezaugarriak ditu. Horregaitik guztiagaitik esan geinke XI. mendetik XIII. menderartekoa (1230 edo 1240 ingurukoa) izan daitekela, ezaugarri gotikoak eta erromanikoak ditualako. Anderrek esan ebanez, horrek erakusten dau gure fedea ez dala oraingoa, antxinakoa dala, gure fedea zaharrek euken fede bera dala.\nKurutzea bera zaharra da, baina herriarentzat barria. Bizkaiko kurutzerik eta zaharrena da, Bolibarrekoa eta Etxebarriakoagaz batera.\nMaiatzaren 12an Zeanuriko Parrokian izan gendun, herritar guztiok ikusteko moduan.\nMiren, Batirtze, Maite eta Olatz


Izadi Ongizate Zentroko yoga eta ‘readaptación postural’ saioen izen-ematea zabalik dago | Mondraberri Arrasateko Ataria\nHasiera Albisteak Izadi Ongizate Zentroko yoga eta ‘readaptación postural’ saioen izen-ematea zabalik dago\nGrupo San Joaneko zentro berrian, yoga saioak izan ziren irekiera egunean, eta bertan Kanarietako, Arrasateko,… lagunek parte hartu zuten. Egonaldi honetan, naturarekin konektatzeko aukera ere izan zuten. Grupo San Joaneko lokalaren ateak zabalik dituzu.\nArgazkiak: Isabel Kirze – Izadi Ongizate Zentroa\nIrekiera egunari hasiera emateko, Sonia Campra adituak yoga eta ‘readaptación postural’ saioa eman zuen.\nArrasateko saioetan Kanarietatik, Madrildik, Galiziatik, Mungiatik, Zestoatik,… etorritako ikasleek parte hartu zuten. Baita hainbat arrasatearrek ere.\nAipatzekoa da, saioa hasi aurretik, Izadi zentroko arduradunari, Isabel Kirzeri, opari batzuk egin zizkiotela, eta arrasatearrak esker onez eta hunkiturik jaso zituela.\nGoizeko 9:30etik eguerdiko 12:00etara egin ziren saio hauek. Ondoren, ikasketa saioen txanda izan zen, Sonia Camprarekin, “aditua bertan zela baliatu genuen”, Isabel Kirze arduradunak azaldu bezala.\nEkimen honek aurrera jarraitzen du, eta 5 ikasketa saioek asteartean eta ostiralean jarraitzen dute, hain zuzen, urtarrilaren 18an, 21ean, 24an, 28an eta 31n. “5 saioak osatuko dituztenek aukera izango dute mantentze-klaseak jasotzeko”.\nUmeentzako yoga klaseak ere antolatzen ditu Izadik, eta asteazkenetan arratsaldeko 17:00etan egitekoak dira, “animatu probatzera”.\nIrekiera egunera itzuliz, ikasketa saioen ostean, irekiera ospatu zuten, besteak beste, Udalpen bazkaria ospatuz. “Afaria eta parranda ere ospatu genituen” adierazi digu Isabelek umoretsu.\n“Irekiera eguna hunkigarria izan zen, osoa, maitasun handia jaso nuen, eta urrundik etortzerik izan ez zutenengandik ere maitasun eta babes mezuak jaso nituen”.\nHorien artean dira Marta Timon (Izadiko logotipoaren egilea), Salamancako Mari Carmen eta Natalia, Malagako lagunak, Madrilgoak,…\nEtorri ahal izan zirenek, ordea, herenegun Urbiara txangoa egin zuten. “Naturarekin konektatzeko ekimen bat izan zen – azaldu digu Isabel Kirze antolatzaileak – , yoga norberaren buruarekin konektatzekoa den bezala. Beraz, mendi-irteera hau ekimen osagarri bat izan zen”.\n“Naturaren esentziara, purutasunera eraman gura nituen nire lagunak, eta bidean elurra izan genuen. Lagun batzuk zur eta lur geratu ziren, aurrez ez zirelako inoiz elurretan izan”.\nEgonaldiaren bukaeran, Isabel Kirzek bisitariak Loiuko aireportura joaten lagundu zituen, eta hemendik aurrera “gogor lan egiten jarraitzea tokatzen zait. Irekiera egunean adierazi nuen bezala, egia egitea da aurrera egiteko modu bakarra”.\n“Eskerrak ematen dizkiet irekiera egunera etorri ziren pertsona guztiei, euren borondatez irekieran izan zirelako, mila esker bihotzez”.\nIzadi Ongizate Zentroa Facebooken ere


Pirámide NAOS | Energia hazteko\nLehen Hezkuntzako eta Bigarren Hezkuntzako ikasleak.\nElikadura-piramidea eta egoneko bizimodua ekiditea.\nPirámide NAOS elkarreraginezkoa eta doakoa da, Lehen eta Bigarren Hezkuntzako ikasleei elikadura-piramidearen antolamendua irakasteko eta adin tarte horietan gizentasuna ekiditeko.\nElikagaiak eta jarduerak (kirola egin, telebista ikusi...) piramidearen mailetan jarri beharko dituzte ikasleek. Ikasleek toki egokia aukeratzen dutenean, elikagaiaren edo jardueraren inguruko informazio gehigarria agertuko da pantailan.\nIkasleak okerreko tokia aukeratzen duenean, aldiz, jolasak ohartaraziko dio. Elikagaia jatorrizko lekura itzuliko da, eta ikasleak berriz egin beharko du aukera.\nPirámide NAOS jolasak ikuspuntu erraza badu ere, erabilgarri izango zaie irakasleei ikasgelan landutako elikadura-piramideari buruzko irakaspenak sendotzeko.


Haizea Arranz: «Inditex eta txinatarrak direla eta, gazteok oso zaila dugu aurrera egitea»\n06 otsaila, 2012 Gazteak 911\nHaizea Arranzek (Zumarraga, 1984) arropa «alternatiboa» egiten du eta bere diseinuak Haizeastore.com webgunean eros daitezke.\nNolatan josteko zaletasuna?\nAmamak irakatsi zidan josten, bost urte inguru nituenean, eta panpinei arropak egiten nizkien.\nEz neukan oso argi zer ikasi, Arte Ederrak, Arkitektura, Moda Diseinua… Azken hori hautatu nuen. Donostian patroiak egiten ikasi nuen eta Zaragozan Moda Diseinua.\nZertan lan egin duzu?\nDenda bat ireki nuen lagun batekin. Urte eta erdi eman dugu dendarekin. Diseinatzaile gazteen arropak saldu ditugu. Denda gehienetan marka ezagunak bakarrik saltzen dira eta elkarri lagundu behar diogu.\nArropa alternatiboa da, denda arruntetan ikusten ez dena. Enpresa gehienek moda tendentziak jarraitzen dituztenez, denek gauza berberak egiten dituzte. Nik festetarako arropa eta kortseak egiten ditut gehienbat, emakumeentzat.\nEtxean josten dut, Urretxun, eta on-line denda dut. Bertan katalogoa eta argazkiak daude. Normalean taila arruntak egiten ditut eta norbaitek taila bereziren bat behar badu, neurrira egiten diot. Hamar egun bakarrik itxaron behar dira arropa jasotzeko. Nire arropa dendei eskaintzeko asmoa ere badut.\nGoierriko emakumeak kortseak bistan eramatera ausartuko direla uste al duzu?\nJendea geroz eta gehiago ari da horretara ohitzen. Madrilen eta Bartzelonan aspalditik janzten dituzte kortseak eta Zaragozan ere dezente saldu da. Hemen jendeari kostatzen ari zaio, baina lortuko dugu. Bi modelo ditut: gorputz osokoa eta bular azpikoa. Gorputz osokoa ezkontzetarako-eta da aproposa, baina bular azpikoa edozein egunetan eraman daiteke.\nNola ikusten dituzu goierritarrak?\nKlasiko samarrak dira, baina arropa berritzailea saltzen duten denda txikiak ireki dira eta poztekoa da. Nik, oraingoz, ez dut denda irekitzeko asmorik. Diseinatzaile gazteok oso zaila dugu aurrera egitea, Inditexen moduko enpresa handiek eta txinatarrek arropa merkea saltzen baitute. Krisia dela eta, jendea horietara joaten da.\n« Bertso movie da\nIkurrina Segurako udaletxean »


Nathy Peluso - Agenda - Nafarroa Arena\nKontzertuan ez da egongo edaria ezta janaria salgai. Kanpotik ezingo da janaria eta edaria sartu, musukoa eramatea denbora guztian derrigorrezkoa da.\nNathy Peluso garrantzi haundia hartu du mundu osotik bere pertsonalitate eta estilo partikularrari esker, hor genero desberdinak nahasten ditu, hip hop eta musika urbanoa adibidez. Bere diska berria Calambre, 132 milio entzute baino gehiago jaso ditu streaming plataformetan. Lan hau 12 abesti ditu latinoamerikako musika popularraren eraginarekin.\nNathy Peluso bere arrakasta mundialak aurkeztuko ditu: SANA SANA, La Sandunguera edo Buenos Aires, azken honekin Grammy Latinos 2020. urtean nominatua izan zen Abesti Alternatibo Onena eta Artista Berri Onenagatik.\nEuropan eta Latinoamerikan egon ondoren lehendabiz Nafarroa Arenako eszenatokian egongo da publikoa liluratzeko. Europa eta Latinoamerikan ibili ondoren, artista argentinarra lehendabiziz egongo da Nafarroa Arena-ko eszenatokian publikoa liluratzeko.\nEntradas a la venta en navarrarena.com, taquilla de Baluarte y ticketmaster\n2021 / IRA / 24\nHarmailetarako sarbidea A atetik (Aizagerria Plaza).\nPistarako sarbidea Aizagerria Plazatik.


BERTSOKILLER-A ZARAUTZEN (III) - - Zarauzkohitza.eus\nBERTSOKILLER-A ZARAUTZEN (III)\nAnder Ubera 2021-07-05 09:23\nZur eta lur geratu zen mezu harekin. Mehatxu tonuko bertso borobila, zortziko txikian, “666”-k sinatua. Zer demontre esan nahi ote zuen? Ez zion esaldi bakar bati ere zentzurik hartzen baina sinadura ikusten zuen bakoitzean, hotzikarak eragiten zion bizkar hezurretik behera.\nKasu batean nondik nora jo ez zekien bakoitzean bezala, gauean malekoitik paseo bat ematera irten zen, oraindik uniformea (1) soinean zuela. Aintzinako filosofoek esana da, oinez hobeto pentsatzen dela eta horrelaxe garatzen zituen bere teoriak; bere bibote kiribildua ferekatzen zuen bitartean, paseatuz.\nEtxera itzultzean, zapatak kalimotxoz blai eta pipa marihuanaz kargatuta zuen baina ez zuen bertsoa ulertzerik izan.\nHurrengo goizean, merkatura erosketak egitera zihoala, bi emakume hizketan entzun zituen:\n-...bai ba, koñatan arreba. Ta Errekondoneko alaba Bartzelonatik etorri omen den...-\nBegiak zabal, ideia bat otu zitzaion- Errekondo..., erreka ondo..., ERREKAREN ONDOAN!!.\nKorrika batean, garai batean Errekondo supermerkatua zen Domiko dendara sartu eta detektibe plaka ateraz,- Udaletxetik nator, utzi pasatzen!-oihukatu zuen.\n-¿Pero qué dice señor?- erantzun zion kutxan kobratzen zebilenak.\n-¡Que vengo del ayuntamiento, cojones! ¡Dejen paso!\nBitartean, Tomaxen burua lanean zebilen jo ta su: “Hondoaren hondoan oparia duzu”\n-Dispense licenciado, mas no le comprend…\n-¡¡Al sótano, dediooooo!!\nSotoa goitik behera arakatu eta lurrean, taula batez estalitako zulo batean, zapata kaxa bat aurkitu zuen. Barruan, giza hatz bat eta ohar bat:\nZarautzen bada inon\nterreno pribatu ta\nbeste oparitxo bat\nhantxe gorde dut nik\ndirudunek ez dute\n(1) Azken urteetan bere lanak emandako fruitu bakanak eta aurrekontuen optimizazioa argudiatuz, udalak errekorteak aplikatu zituen ikerketa sailean. Egun, TAO-ko bulegoak utzitako uniforme erreflektante bat zeraman soinean. Konpentsazio modura, bere poltsikotik erositako pipa eta bonbina erabiltzeko baimena eman zioten; bere eredu literarioen izpirituaz blaitu eta korapiloak desegiteko behar beharrezkoak zituela argudiatu bait zuen.


HAIMAR ETXEBERRIA SEIGARREN HELMUGARATU ZEN LARUNBATEAN TOLOSAN : KIROLETIK\nLehenengo eta bigarren Caja Ruraleko Joseba Lopez eta Iñaki Diaz izan ziren Jose Maria Anzaren Oroimenezkoan\nPasa den larunbatean, ekainak 18, Jose Maria Anzaren Oroimenezkoa lehiatu zen Tolosan. Haimar Etxeberria, Caja Ruraleko irundarra, seigarren helmugaratu zen bertan, bere taldekide eta eguneko irabazlea izan zen Joseba Lopezetik bost minutura. Bigarren postuan Caja Ruraleko beste txirrindulari bat iritsi zen, Iñaki Diaz tolosarra.\nEuskaldun txapelketako azken proba izan zen Jose Mari Anzaren Oroimenezkoa. Tenperatura altuak izan ziren protagonistak jardunaldian, momentu batzuetan 48 graduraino iritsi baitziren termometroak. Hau dela eta, lasterketa baldintzatua egon zen txirrindulari askorentzat eta lehen igoeran bertan kanporatuak izan ziren batzuk.\nEguneko ihesaldia lehen kilometroetan sortu zen eta orduan erabakita gelditu zen lasterketa ere. Zortzigarren kilometroan hamalau txirrindulariz osatutako ihesaldia egin zen, eta bertan Caja Ruraleko lauzpabost lasterkari sartu ziren. Talderik indartsuena izanda gainera, tropelarekin aldea irekitzea lortu zuten. Pelotoiak ez zuen elkarrekin asko iraun bestela ere. Beroa nagusi, taldetxoetan banatu zen eta ihesaldiari errenta handitzea ahalbidetu zion.\nIhesaldiak ere arazoak izan zituen elkarrekin jarraitzeko eta Caja Ruraleko Joseba Lopezek, hori aprobetxatuta, erasoa jo eta bakarrik joatea lortu zuen. Bere bi taldekideek atzeko taldea kontrolpean mantendu eta Lopezek minutuko errenta lortu zuen azken igoerari aurre egin baino lehen. Horrela, bakarrik iritsi zen Tolosako helmugara eta lasterketa irabaztea lortu zuen. Iñaki Diaz taldekidea izan zen bigarren, baita lehen tolosarra ere. Haimar Etxeberria berriz, seigarren postuan helmugaratu zen, irabazletik bost minutura.\nHemen duzue txirrindulariak.com webgunean zintzilikatutako bideo-laburpena:\n(Argazkia: Martin Early)


naiz: agenda - Asun Casasola ipuin lehiaketa: ‘Nik sinisten zaitut’\nOtsailaren 9ra arte zabalik egongo da Asun Casasola ipuin lehiaketaren laugarren edizioan parte hartzeko epea, berdintasunaren aldeko jendartea bultzatzea eta genero indarkeria baztertzeko helburuarekin. Lehiaketa honetan bi pertsona multzok parte har dezakete, bakarka nahiz taldean: 10 eta 16 urte bitrtekoek eta 16tik gorakoek.\n‘Nik sinisten zaitut’ izango da lehiaketaren lelo nagusia, idazleen abiapuntua. Ipuinak euskaraz edo gazteleraz bidali daitezke, eta parte hartzaile bakoitzak idazlan bakarra aurkezteko aukera izango du, orrialde batekoa zehazki. Gainera, ipuinak originala izan behar du eta argitaratu gabekoa.


Fakultateetan ahaleginak egiten ditugu ikasketa planeko kredituen zati handi bat euskaraz eta/edo ingelesez egiteko aukera emateko.\nIkasleak urtero aukeratu behar du irakasgaiak euskaraz eta/edo ingelesez egin nahi dituen. Urtero, hizkuntza lerro bat (euskara edo ingelesa) borondatez aukeratzen duten ikasleek maila horretan aipatutako hizkuntzan eskaintzen diren irakasgai guztietan egin beharko dute matrikula.\nNahi baduzu, ikasketa planaren 5 urteetan zehar euskaraz 84 ECTS egin ditzakezu. Karreran hainbat aukera izango dituzu zure ingelesa sendotzeko. Ikasgai guztietan, bibliografiaren zati handi bat ingelesez dago. Hainbat irakasgai ingelesez egin ahal izango dituzu, baita beste jarduera batzuk ere, esate baterako, hitzaldiak edo mintegiak.\nBi ingeles maila zehaztu dira, zure ikasketetan bi unetan erakutsi beharko dituzunak:\nADE + Informatikako Ingeniaritzako gradu bikoitzeko 1. mailan sartzeko. Maila hori Cambridgeko Unibertsitateko First Certificate agiriarekin edo baliokidearekin erakutsi ahal izango duzu. Agiririk ez badugu, ingeleseko proba bat egin beharko duzu.\nIngeles orokorreko eta negozioetako ingeleseko goi maila\nEAZeko graduaren titulua eskuratu aurretik. Besteak beste, Cambridgeko Unibertsitateko Certificate in Advanced English tituluarekin erakutsi ahal izango duzu. Agiririk ez baduzu, Fakultateko barne azterketarekin erakutsi ahal izango duzu.


LJUBLJANA «2010eko LIBURUAREN MUNDUKO HIRIBURU» izendatu dute\nLjubljana hiria (Eslovenia) Liburuaren Munduko Hiriburu aukeratu dute 2010. urterako.\nLiburuaren Munduko Hiriburu izendatu duten hamargarren hiria da. Ljubljanaren aurretik, Madril (2001), Alexandria (2002), New Delhi (2003), Anberes (2004), Montreal (2005), Torino (2006), Bogota (2007), Amsterdam (2008) eta Beirut (2009) hautatu zituzten.\nEpaimahaikideen aktaren arabera, Ljubljana aukeratzea ahalbidetu duten arrazoi nagusiak izan dira, besteak beste, «hiriaren kalitatezko hautagaitza, bai eta programa askotarikoa eta osoa ere; liburuen kateko eragile guztiek (argitaratzaileek, liburuzainek eta liburu-saltzaileek) zabal eta gogo biziz babestu dute, gainera».\nUNESCO eta liburuaren eta argitalpenen sektoreko nazioarteko hiru erakunde nagusi [Argitaratzaileen Nazioarteko Batasuna (UIE), Liburu-saltzaileen Nazioarteko Federazioa (FIL) eta Liburuzainen eta Biblioteken Elkarteen Nazioarteko Federazioa (IFLA)] dira ekimen honen arduradun. Ekimena bera, hiriek liburuen eta irakurketaren sustapenean konpromisoa har dezaten laguntzera dago zuzendua.\nUNESCO - Liburuaren Munduko Hiriburuak


Colin Abrahall (GBH taldeko abeslaria): "Kantu ezagun guztiak joko ditugu Oñatin" - Oñati - Goiena.eus\nColin Abrahall (GBH taldeko abeslaria): "Kantu ezagun guztiak joko ditugu Oñatin"\nAitziber Aranburuzabala Juldain 2017-03-03 12:00\nPunk estiloan aitzindaria den GBH talde britainiarra Oñatiko gaztelekuan izango da martxoaren 9an 22:00etan. Ikur duten punk azkarra egiten jarraitzen dute, beste musika estilo batzuetatik hartzen badute ere.\nHasierako formazioko Colin Abrahall abeslariarekin eta Colin Jock Blyth gitarra-jolearekin batera, Ross Lomas baju-joleak eta Scott Preece bateria-joleak osatzen dute gaur egun laukotea.\nPozik Euskal Herrira etortzeko?\nBai, Euskal Herrian urte askotan jotzen aritu gara eta beti oso ondo hartu gaituzte. Punk-rocka Euskal Herriko musika nazionala dela iruditzen zait.\nEta zuk jarraitzen dituzu euskal musika taldeak? Nola ikusten duzu euskal musikagintza?\nHainbeste talde daude, hainbeste talde on, barkatu ez badut hizkuntza ulertzen –gizon ingeles ergel bat naiz–, baina horko musika beti izan da oso ona.\nOrain dela bi urte Gatillazo taldearekin jo zenuten Gasteizko Jimmy Jazz aretoan, eta Evaristorekin abestu zenuen. Zer moduz?\nOso urduri nengoen harekin abestu behar nuelako; aurrez esan bezala, ingelesaz gainera ez dut beste hizkuntzarik hitz egiten. Horregatik, bada, aurreko asteetan gogor aritu nintzen entseguetan abestia gertatzen, eta, pentsa, leloa bakarrik abestu behar nuen! Zorionez, oso ondo atera zen!\nBaduzue euskal musika taldeekin harremanik?\nBai; lagun asko ditugu Euskal Herrian; Gasteizko Segismundo Toxicomano taldeko kideak, horien artean. Baina joaten garen bakoitzean lagun berriak egiten ditugu.\n1979.an sortu zenuten GBH. Zein da, gaur egun, Britainia Handiko punk mugimenduaren egoera?\nPunk mugimendua osasuntsu dago; autoekoizpenaren eta Do It Yourself-aen bidetik ari da (Zuk zeuk egin), gehienbat; hau da, korporazio handien zirkuitutik kanpo. Hala ere, kontzertu areto eta promotore sare handia dago herrialde osoan.\nEta zein da zuen egoera?\nBeti bezain lanpetuta gabiltza. Apirilean Hego Amerikara joango gara eta han hamalau kontzertuko bira egingo dugu! Lurralde horietan inoiz egin dugun birarik luzeena izango da. Ondoren, urtea amaitu aurretik, Ameriketako Estatu Batuetan eta Kanadan ere aritzeko asmoa dugu. Horrez gainera, Britainia Handian eta Europan kontzertu eta jaialdi pila bat ditugu; beraz, atseden hartzeko denbora gutxirekin ibiliko gara!\nPunk-rocka, duda barik.\n40 urte taularen gainean; nola ikusi duzue publikoaren bilakaera?\nZaharragoa izateaz aparte, anitzagoa dela esango nuke. Orain, gurasoak euren seme-alabekin etortzen direla ikusten dugu; beraz, gure publikoan 8 urtetik 80 urtera bitarteko zaleak daude. Era berean, bizardun askoz gehiago daude!\nZe asmorekin zatozte Oñatira? Nolako kontzertua emango duzue?\nAbesti ezagun guztiak joko ditugu, guzti-guztiak! Horiez gainera, sorpresa batzuk ere izango dira; tartean, kantu berriak.\nDisko berri bat duzue, beraz, etorkizuneko planen artean?\nBai, hala da; bilduma berri bat prest dugu eta grabatzeko momentu egokiaren bila gaude. Laster argitaratzeko asmoa dugu; dagoeneko ari gara zuzenekoetan hainbat kantu erakusten. Publikoak oso ondo erantzun du, eta hori oso pozgarria da guretzat.\nZerbait gehiago gaineratu gura zenuke?\nOñatiko gaztelekuan ikusiko dugu elkar!


Jinkoak eta gizonek egin dute Eskual-herriaz asmatzen ahal diteken parabisu liluragarriena.\nGure aurkhintza miresgarriak, gizonak edertu eta osatu ditu, bere egoitza ederrak han-hemenka eginik, mendi mazeletan, begien loriatzeko. Bere xuritasunak urrunetik agintzen dauku eskualdun baten etxaldea. Han bizi dela gure arrazako gizon arrotz-kotsu gabeko bat, bere kidekoekin.\nEta nun kausi ditake eskualdun baten etxe ederra bezalakorik? Lurretik bizi direnen arthean nekhez ikhusten ahal da Europan holako etxerik.\nZe bazterretxe ederrak! Haundiak, garbiak, nasaiak, urthe guziz xurituak eta thindatuak gehienak eta barnian establu edo barrukirik ez. Etxeari hurbil borda bat abereentzat (behi, ardi, behor eta urde), bainan sekhula etxearen barnian.\nIlhunabarrian sukhaldetan ikhusiko duzie lahatzetik dilindan bertza haundi bat. Ur bero hartan gizonak lanetik ethortzian, denek egun guziz ikhuzten dituzte zangoak. Garbitasuna, oroz-gainetik, hortan eta denetan.\nBeren baratzetan, hortensia, krisanthemo urdinak, dalia, eta lili ederrenetarik ausarki, eta etxetan nun-nahi lili-untzitan. Edertasunari arras minbera dira. Zamora'n bezelatsu...\nNi mintzatzen niz ezagutzen dituanetik bakharrik.\nHolakoak dira mendiez beste alderdian, Luzaide, Arnegi, Lasa, Uharte, Garazin, ba eta Kanbo, Itsasu, eta Ustaritzekoak ere, Laphurdin. Bainan Laphurdi itsas aldekoak ez dire hain ederrak eta garbiak. Ttipiagoak eta aphalagoak dira, teillatuak ez bain gorriak, eta landa eta larreak ez dira musker biziak.\nUda, uda ederra! Ene gogoan hiz negu beltz huntan. Ametsetan nuk noix helduko hizan hire eguzki phiru disdirantekin edertasunaren hedatzera, eta ene sortherrian iragaiteko urtheko ilhabethe goxoenak.\nIruñen, 1935 Otsailan.\n(El Día, 1935/2/26)


John Coltrane - Wikipedia, entziklopedia askea.\nHamlet (Ipar Carolina), 1926ko irailaren 23a\nJohn Coltrane House (en)\nHamlet (Ipar Carolina)\nJohn Coltrane Home (en)\nHuntington, 1967ko uztailaren 17a (40 urte)\nRavi Coltrane (en)\nmusika-talde gidaria, musikagilea, orkestra zuzendaria, jazz musikaria, saxofoi-jotzailea eta musikaria\nA Love Supreme (en)\nMy Favorite Things (en)\nPulitzer Saria Musikan (2007)\nJohn William Coltrane (Hamlet, Ipar Carolina, 1926ko irailaren 23a – New York, 1967ko uztailaren 17a), Trane goitizenez ezagutua, estatubatuar saxofoi jotzaile eta jazz konposatzaile bat izan zen. Nahiz eta oso polemikoa izan, jazzeko historian izan den musikorik garrantzitsuenetako eta itzal handienetako bat da, Louis Armstrong, Duke Ellington, Charlie Parker eta Miles Davis moduko artisten mailan.\nHaren ibilbide musikalak, sormen handiz beteta eta beti abangoardiaren barruan, bop osteko jazz estilo nagusiak hartzen ditu: hard bop, free jazz eta jazz modala. Coltraneren diskografia aipagarria da: berrogeita hamar disko inguru grabatu zituen hamabi urtetan zehar, eta dozena disko baino gehiagotan agertu zen, laguntzaile gisan bezala.\nColtraneren ekarpenik aipagarrienetako bat jazz soloen iraupenari dagokiona da, denbora mugak ezabatuz eta iraupena jotzailearen beharren menpean utzita.\nWikimedia Commonsen badira fitxategi gehiago, gai hau dutenak: John Coltrane\n(Gaztelaniaz) John Coltraneren biografia\n(Gaztelaniaz) Diskografia iruzkinekin\nJohn Coltrane berritu bat (Mikel Lizarralderen artikulua Berrian)\nTabakalera ID: 62916


AEBetako bidaia maskara agindua 2022ko urtarrilaren erdialdera arte luzatuko da\nHasiera » Azken albisteak » Nazioarteko Azken Albisteak » USA Azken Albisteak » AEBetako bidaia maskara agindua 2022ko urtarrilaren erdialdera arte luzatuko da\nAirlines • Aireportuko • Abiazio • Nazioarteko Azken Albisteak • Azken Bidaia Albisteak • Negozio Bidaiak • Gobernuko berriak • Hawaii Azken Albisteak • Osasun albisteak • ostalaritza • Hotelak eta estazioak • Berriak • Pertsonak • Trenbide Bidaia • berreraikitzen • Arduraduna • Segurtasuna • Turismo • Garraioa • Bidaiaren helmuga eguneratzea • Bidaia Wire Albisteak • Joerak • USA Azken Albisteak • Hainbat Albiste\nAEBetako maskara aginduak hegazkinetan, itsasontzietan, trenetan, metroan, autobusetan, taxietan eta ibilgailu partekatuetan garraiatzeko aurpegiko maskarak eta aireportuetan, autobus edo ferry terminaletan, tren eta metro geltokietan eta itsas portuetan garraiatzeko aurpegiak behar ditu.\nAEBetako gobernuak garraio publikoaren maskara mandatua luzatuko du.\nAEBetako bidaiariek maskarak jantzi behar dituzte hegazkinetan, trenetan, autobusetan.\nUneko TSA garraiatzeko maskara-agindua 14eko irailaren 2021an amaitzen da.\nAzken txostenaren arabera, AEBetako gobernuak garraio publikoaren maskara agindua hegazkinetan, trenetan eta autobusetan eta aireportuetan eta tren geltokietan bidaiariei 18ko urtarrilaren 2022ra arte luzatzea aurreikusi du.\nGaur egungo TSA garraio maskara agindua 13eko irailaren 2021ra arte luzatzen da eta aurpegi maskarak erabili behar dira ia garraio publiko mota guztietan.\nAurpegi maskarak behar ditu bidaiari guztiek hegazkinetan, itsasontzietan, trenetan, metroan, autobusetan, taxietan eta ibilgailu partekatuetan garraiatzeko, hala nola aireportuetan, autobus edo ferry terminaletan, tren eta metro geltokietan eta itsas portuetan.\nAmerikako aire garraiolari nagusi guztiei aurreikusitako luzapenaren berri eman zitzaien Garraioaren Segurtasun Administrazioa (TSA) eta Gaixotasunen Kontrolerako eta Prebentziorako Zentroak (CDC) gaur, eta abiazio sindikatuekin aparteko deia egitea aurreikusten da asteazkenean, industria iturriek diote.\nAEBetako garraio publikoaren maskara-agindua arazo ugariren iturri izan da, batez ere hegazkin-konpainietan, bidaiari batzuek maskarak jartzeari uko egin diotelako. Abiazio Administrazio Federalak gaur esan du 2,867eko urtarrilaren 1az geroztik maskara jartzeari uko egiten dioten 2021 bidaiarien txostenak jaso dituela hegazkin konpainiek.\nCDCk ekainean bere arauei buruzko aldaketa txikiak egin zituen, esanez jada ez zituela bidaiariak maskarak jantzi behar kanpoko garraio zentroetan eta ferry eta autobusetako kanpoko espazioetan.\nCDCko funtzionarioen arabera, garraiatzeko maskara aginduak eraginkorrak izan dira COVID-19 arriskuei aurre egiteko.\nNola planifikatu eta probatu zure atzealdeko ehizarako ekipoak?\nBahamak herrialde seguruago bat da amerikarrentzat...\nSmart Monday IMEX America-n: Lagun Zaharren Topaketa\nAEBetako Kapitolioko konplexua ebakuatu zuten bonba mehatxuagatik\n2022 AEBetako hiri eskuzabalenak\nEthiopian Airlines operazio segurua mugan?\nCycas Suitzan sartutako aurrerapausoarekin hunkituta\nSesamo haziak orain gogoratu dira Salmonella dela eta\nTurismo ministro garrantzitsuek Afrikan hitz egingo dute...\nKenya Magic Turismoaren Heroi Berrientzako WTM London-en...\nJupiterren aurkikuntza berriak NASAko Juno Probetik\nArdo frantsesak: 1970etik egindako ekoizpenik txarrena\nEskerrak emateko betegarrien errezeta berriak zuriz girotuta...\nTweed-New Haven aireportua Tamparako hegaldiak Avelo-n...\nKanadak Hegoafrikarako bidaiak ixten ditu...\nQueen Elizabeth dio:\nUrria 20,: at 2021 16 29\nHauetako edozeinengatik jende gehiago hiltzen da: erretzea, alkohola, abortua. Hala ere, gobernuak ez du horrelakorik debekatu, mugatu, eragotzi nahi, baizik eta zerga bilketaren bidez hilketa negozio horietan sartu.


Gurutzetako ospitaleko gerentziak pediatriako kirofanoa itxi du gaueko txandan — ELA Sindikatua\nGurutzetako ospitaleko gerentziak pediatriako kirofanoa itxi du gaueko txandan\nGurutzetako ospitaleko gerentziak pediatriako kirofanoa itxi du gaueko txandan Gurutzetako ospitalean gaueko txandan pediatriako kirofanoa itxi dutela salatu dute ELA, ESK, SATSE, SME/FFHE, UGT, CCOO, LAB, SAE eta UTESEk. Erabakia ulertezina da, izan ere, kirofano hori erreferentziazko zerbitzua da pediatriako pazienteen arretarako, Bizkaian zein inguruko herrialdeetan. https://www.ela.eus/eu/ezkerraldea-kadagua/albisteak/gurutzetako-ospitaleko-gerentziak-pediatriako-kirofanoa-itxi-nahi-du-gaueko-txandan https://www.ela.eus/@@site-logo/elalogo.png\nGurutzetako ospitalean gaueko txandan pediatriako kirofanoa itxi dutela salatu dute ELA, ESK, SATSE, SME/FFHE, UGT, CCOO, LAB, SAE eta UTESEk. Erabakia ulertezina da, izan ere, kirofano hori erreferentziazko zerbitzua da pediatriako pazienteen arretarako, Bizkaian zein inguruko herrialdeetan.\nEra berean, larrialdi zerbitzua izanik, egoera kritiko askoren aurrean arreta eskaintzen da bertan: jaioberrien emergentziak, politraumatizatuak, odolusteak, eztarriko trabamenduak, ebakuntza osteko zailtasunak.... Beraz, nabarmendu dute kirofanoaren itxiera ezin dela inolaz ere justifikatu, alferrik galdutako minutu bakoitza erabakigarria baita haurren osasunean.\nGehitu dute aldebakartasunez eta diziplina anitzeko lantaldearen (zirujauak, anestesistak, erizainak…) adostasunik gabe hartutako erabaki horrek modu larrian eragingo duela pediatriako pazientearen segurtasunean.\nHori dela eta, pediatriako kirofanoa ez ixtea exijitu diote Gurutzetako ospitaleko gerentziari, zentzugabekeria dela argudiatuta.


EHKO • ZUZEU\n[Bideoa] Baserriko Uzta Oibarren: Fermin Balentzia - Azaroan egin da ikasturte hontako lehen baserriko uzta Oibarren, Nafarroa. Victor eta Imanol Ibero aita semeen Mendiko Upategien abaroan bildu gin...\nUdazkeneko Baserriko Uzta: ardoa eta Fermin Balentzia\nUdazkeneko Baserriko Uzta: ardoa eta Fermin Balentzia - Izena emateko: baserrikouzta@gmail.com "Haizea ereiten duenak enbata jasotzen du", dio atsotitz batek. Iazko udazkenean Baserriko Uzta ekimena...\n[Bideoa] Baserriko Uzta Arbonan: Mikel Urdangarin\nMikel Urdangarin Baserriko Uzta Arbonan - Baserriko Uztak uztailean eman zuen azken uzta, ozta-ozta (Tourra eta Baionako jaiak medio) Arbonan bildu ginenean, sendabelarrak erein eta biltzen dituen...\nUdako uzta bilduta, ziklo bat itxi beste bat hasteko\nUdako uzta bilduta - Iritsi zen uda, eta berekin, udazkenean Pikunieta baserrian hasi genuen zikloa ixteko tenorea. Elurrak ezinezko egin zuen negu gorrian Etxarri-Larraungo Arbelbide baserrira iri...\nUdako Baserriko Uzta: sendabelarrak eta Mikel Urdangarin\nUdako Baserriko Uzta - Ekimen honekin hasi ginenez geroztik munduak kasik eman dio bira eguzkiari, eta ikasturte honetako azken emankizuna gerturatzen ari da: udako Baserriko Uzta. Honakoak izango ...\nBaserriko Uzta (ortuariak eta musika…)\nBaserriko Uzta ekimena sortu da - Urtaro bakoitzeko Euskal Herriko baserri bat zabalduko du Baserriko Uzta egitasmoak, kontzertu plaza biihurtzeko. Anari, Beltxaren Bikotea, Rafa Rueda eta M...


HEMENGO FRUITU MOTAK\nSagarra: Badira dozena bat mota. Lau jatekoak eta besteak sagardotarako.\nArana: Badira lau edo bost mota, denak jangarriak.\nGerezia: Anpolai gorria eta beltza, gaztaka keixa. Kaixa makatza.\nTxermena edo udarea: Lau mota: txermen txikia, sanmigel txermena eta beste\nMelokotoia: Mota bat genuen eta bi arbola mardul ziren, ale bikainak emanaz.\nMuxurka: Melokotoiaren familiakoa baina pixka bat sastarragoa jateko.\nMizpira: Fruta berezia eta xelebrea da hauxe. Ale txikia lau hezurrekin eta ustelduta jaten dena. Udazkenean berandu heltzen da. Arbola bat ezagutu dut nik beti gure baserrian kapritxozko fruta iruditu izan zaigu beti.\nMarrubia: Bi mota ezagutu ditut nik beti gure baserrian. Bat belardietan eta leku berezietan bere kasa ateratzen dena. Ale txikia baina goxoa ondo heldutakoan. Eta beste marrubi mota baratzean ereiten dena. Landatu eta zaindu egin behar pixka bat baina ale mardulak eta goxoak ematen dituena.\nMasusta: Hau ez da ereiten baina berezko larraren fruitua da eta jateko oso goxoa eta fruta ona gainera.\nGroseila: Gero etorritako fruta da hauxe. <Baia> deitzen zaion familiakoa. Badira hiru edo lau mota etapropietate osasungarriak omen dituzte.\nFranbuesa: Barazki fruta mardula da hau marrubiaren antzeko frutaduna. Oso goxoa eta osasungarria omen da.\nGaztaina: Lehen asko zen inguru hauetan eta fama handia zuten danbolinean erretako gaztaina erreak. Baina gaitz batek jota erabat desagertu zen inguru hauetatik.\nPatata: Edo lur sagarra. Oso janari praktikoa eta ona da hauxe. Jaten den ale horixe da bere hazia ere. Janari osasungarri eta osagarri bikaina.\nIntxaurra: Bi kaskara dituen hazia. Heltzean gainekoa desegin egiten zaio eta beste kaskara gogorrak barruko mamia gordetzen du. Hau da intxaurraren hazia eta jangarri bikaina gainera. Elikadura berezia duena.\nUrra: Urritzaren ezkurra da, hau azal gogor duna eta jangarri oso ona.\nKibia: Arbola motzak dira hauek eta azal lodiko fruta ematen dute. Baina mami gozoa eta elikagai bikaina. Kimatu egin behar da urtero eta hazi guztia jaten da fruta.\nPikua: Fruta mota emankorra eta jateko oso goxoa eta luzaroan ongi kontserbatzeko modua erraz egin daiteke.\nHEMENGO BARAZKI MOTAK\nBabarrunak: Normalean artoarekin ereiten dira. Gehienean haien luzerakoak izanik arta susterrean gora kiribilduaz ateratzen dituzte lekak eta lapikoan ongi egosita pertsonentzat janari oso ona.\nArtoa: Hau ere garrantzi handiko lekalea izan da lurralde hauetan. Irinduta pertsonentzat ere janari ona. Taloa, morokila edo arto tarta janari bikainak ziren garai batean.\nGaria: Ogiaren lehengaia. Otoitzetan aipatu ohi zen egunero ogia. Ezinbesteko jangaia izan da aspalditik eta mundu mailan.\nBaba handia: Hau gariarekin ereiten da normalean baina baratzetan bere gisa ere bai. Pertsonen janari bezala askotan baina gehiena ganaduentzat izaten da.\nBaina: Babarrun mota bat da. Leka osorik berdetan jaten dena. Baratzetan ereiten da gehienean lapikoan janari goxoa ateratzeko aproposa.\nPorrua: Hau ere baratzetan erein ohi da gehienean eta sukaldaritzarako osagai aproposa.\nPiperra: Janari bezala oso ona da. Labean berotu eta azala kendu eta listo jateko.\nTomatea: Hau ere garrantzizko janaria da propietate bereziak dituena.\nAza: Horri zabaleko eta forma potxoloko barazki ezaguna eta sanoa.\nLetxuga: Mota bat baino gehiago dira baina zeharo praktikoak dira. Gordinik jaten dira bazkarien osagarri.\nZain-horia: Hau ere entsaladen osagarri erabili ohi da gustu gutxikoa baina janari ona.\n21/03/2020 14:20 joxelanda Enlace permanente. sin tema


3. zk., 2007ko urtarrilaren 4a, osteguna\n251/2006 DEKRETUA, abenduaren 12koa, Osalan, Laneko Segurtasun eta Osasunerako Euskal Erakundeko teknikariek enpresetan eta lantokietan segurtasun- eta osasun-baldintzak egiaztatzeko lanak egiteko gaikuntza- eta antolaketa-baldintzak eta prozedura arautzen dituena.\nLaneko segurtasuna eta higienea zaintzeko konstituzio-agindua betez, Euskal Autonomia Erkidegoko Administrazio Orokorrarentzat lehentasunezkoa da langileei bizitzeko eta segurtasuna eta osasuna izateko eskubidea bermatzen dieten jardunak garatzea eta eskura dauden bitarteko guztiak gaur egun lanean gertatzen den ezbehar-kopuruari aurre egiteko erabiltzea.\n54/2003 Legeak, laneko arriskuen prebentzioari buruzko arau-esparrua aldatzen duenak, beste betebehar batzuk ezartzen dizkie Erkidegoko administrazio publikoen menpe dauden eta laneko arriskuen prebentzioaren arloan zeregin teknikoak burutzen dituzten funtzionarioei, laneko arriskuen prebentzioari buruzko azaroaren 8ko 31/1995 Legean eta abuztuaren 4ko 5/2000 Legegintzako Errege Dekretuak onetsi zuen gizarte-esparruko arau-hausteei eta zigorrei buruzko Legearen testu bateginean jasotzen dena azpimarratuz.\nArautegi hori garatzearren, ekainaren 10eko 689/2005 Errege Dekretuaren bidez bi erregelamendu aldatu dira, laneko arriskuen prebentzioan gaitutako teknikarien jarduera arautze aldera: bata, Laneko eta Gizarte Segurantzako Ikuskatzailetzaren Antolaketa eta Funtzionamenduari buruzko Erregelamendua eta, bestea, gizarte-arloko arau-hausteengatik zigorrak ezartzeko prozedurak eta Gizarte Segurantzari ordaindu beharreko kuoten espediente likidatzaileak arautzeko Erregelamendu Orokorra. Autonomia-erkidegoetako administrazioetan egiaztatze jarduerak burutzeko gaikuntza eskuratzen duten funtzionario publikoek, Laneko eta Gizarte Segurantzako Ikuskatzailetzarekin batera, gauzatu beharko dituzten egiaztatze lan horiek arautzea, horixe da aldaketa horren xedea.\nDekretu honek autonomia-erkidego honetan laneko arriskuen prebentzioaren arloan diharduten teknikarien gaikuntza arautzen du eta, era horretara, gorago aipatutako arautegia osatzen du.\nEuskal Herriko Autonomia Estatutuaren 12.2 artikuluan ezarritakoarekin bat etorriz, autonomia-erkidego honi dagokio lan arloko Estatuko legeria betearaztea. Eskumen hori eta laneko arriskuei aurrea hartzekoa Justizia, Lan eta Gizarte Segurantza Sailari dagozkio, ekainaren 27ko 8/2005 Dekretuaren 8. artikuluan xedatutakoarekin bat etorrita, hain zuzen ere, Dekretu horren bitartez sortu, desegin eta aldatzen baitira Euskal Autonomia Erkidegoko Administrazioaren Sailak, eta Dekretu beraren bitartez zehazten baitira horien funtzioak eta jarduteko arloak. Era berean, Osalan, Laneko Segurtasun eta Osasunerako Euskal Erakundea sortzen duen abenduaren 21eko 7/1993 Legearen bidez, Justizia, Lan eta Gizarte Segurantza Sailari atxikita sortu zen erakunde autonomo hori, autonomia-erkidegoko botere publikoek lan-inguruari dagozkion berezko arriskuen arrazoiak errotik ezabatzeko edo murrizteko laneko segurtasun, higiene, ingurune eta osasunaren arloan ezartzen dituzten politikak kudeatze aldera.\nOndorioz, Justizia, Lan eta Gizarte Segurantza sailburuaren proposamenez eta Jaurlaritzaren Kontseiluak 2006ko abenduaren 12an egin zuen bilkuran aztertu eta onartu ondoren, hauxe\nDekretu honek abenduaren 12ko 54/2003 Legeak aldatu zuen azaroaren 8ko 31/1995 Legeko aurreikuspenak arautzen eta garatzen ditu, baita ekainaren 10eko 689/2005 Errege Dekretukoak ere, Laneko eta Gizarte Segurantzako Ikuskatzailetzarekin elkarlanean aritzeari dagozkionak, laneko arriskuen prebentzioaren arloan eginkizun teknikoak burutzen dituzten funtzionarioen gaikuntza eta horretarako baldintzak eta araubidea antolatzeko zereginen inguruko alderdietan.\n2. artikulua.– Gaikuntzaren xedeak eta edukia.\n1.– Osalan, Laneko Segurtasun eta Osasunerako Euskal Erakundea sortzen duen eta ekainaren 27ko 10/1997 Legeak aldatu zuen abenduaren 21eko 7/1993 Legean ezarritakoarekin bat etorriz, Osalanen xedea da autonomia-erkidegoko botere publikoek lan-inguruari dagozkion berezko arriskuen arrazoiak errotik ezabatzeko edo murrizteko laneko segurtasun, higiene, ingurune eta osasunaren arloan ezartzen dituzten politikak kudeatzea.\n2.– Ondorio hauetarako, enpresetan eta lantokietan segurtasun- eta osasun-baldintzak egiaztatzeko lanetan Laneko eta Gizarte Segurantzako Ikuskatzailetzarekin batera jardutea, horixe izango da Osalan, Laneko Segurtasun eta Osasunerako Euskal Erakundean gaitzen diren funtzionarioen zeregina.\n3.– Euskal Autonomia Erkidegoan kokatuta dauden enpresetan eta lantokietan egin beharreko egiaztatze- eta kontrol-lanak segurtasunari eta osasunari lotutako lan-baldintza materialei eta teknikoei dagozkie, azaroaren 8ko 31/1995 Legearen 9.3 artikuluarekin bat etorriz. Hona hemen baldintzok:\na) Lokalen eta instalazioen ezaugarriak, baita lantokian dauden ekipamenduen, erreminten, produktuen edo gaien ezaugarriak ere.\nb) Lan-ingurunean dauden agente fisiko, kimiko eta biologikoen izaera eta kasuan kasuko intentsitateak, kontzentrazioak edo agerpen-mailak.\nc) Aurretik aipatutako agenteak erabiltzeko prozedurak, betiere, langileen segurtasunerako edo osasunerako arriskuren bat badakarte.\nd) Babes-ekipamenduen ezaugarriak eta erabilerak, nola taldearenak hala banakoenak.\ne) Azterketa medikoak eta osasuna zaintzeko osasun-protokolo espezifikoekiko egokitzapena (protokolo horiek urtarrilaren 17ko 39/1997 Errege Dekretuaren bidez onartu zen prebentzio-zerbitzuei buruzko Erregelamenduaren 37.3.c artikuluan ezartzen dira).\nf) Lanpostuak eskakizun ergonomikoetara egokitzea.\n4.– Lankidetza-lan horretan, gaitutako teknikari funtzionarioek antzemandako gabeziak zuzentzeko eskatu ahal izango diote enpresaburuari, ekainaren 10eko 689/2005 Errege Dekretuko aurreikuspenekin bat etorriz.\n3. artikulua.– Eginkizunak betetzea.\n1.– Enpresetan eta lantokietan segurtasun- eta osasun-baldintzak egiaztatzeko lana Osalan, Laneko Segurtasun eta Osasunerako Euskal Erakunde autonomoari atxikitako funtzionarioek egiten dute, zehatzago esanda, bakoitzak bere espezialitatearen arabera, laneko arriskuen prebentzioaren arloan zeregin teknikoak burutzen dituztenek.\n2.– Dagokion gaikuntza eskuratu duten funtzionarioek egingo dituzte segurtasun- eta osasun-baldintzak egiaztatzeko lanak Euskal Autonomia Erkidegoaren lurralde-esparru osoko enpresetan eta lantokietan.\n3.– Gaitutako teknikariek laneko arriskuen prebentzioa sustatzeko eta aholkularitza eta laguntza teknikoa, informazioa eta prestakuntza eskaintzeko lanak ere egin ditzakete, laneko arriskuen prebentzioko teknikari gisa hala baitagozkie.\n4. artikulua.– Gaikuntza lortzeko baldintzak.\nEnpresetan eta lantokietan dauden segurtasuneko eta osasuneko lan-baldintza materialak edo teknikoak egiaztatzeko lanak egiteko gaikuntza jaso ahal izateko, beharrezkoa da honako baldintzok betetzea:\na) Funtzionario publikoa izatea, A edo B taldeko kidegokoa izatea eta Osalan, Laneko Segurtasun eta Osasunerako Euskal Erakundeari atxikita egotea.\nb) Urtarrilaren 17ko 39/1997 Errege Dekretuak onartutako Prebentzio Zerbitzuei buruzko Erregelamenduari jarraituz, langileek onetsita dituzten eta erregelamenduan aipatzen diren prebentziozko espezialitateetan eta diziplinetan goi-mailako eginkizunak garatu ahal izateko, Erregelamenduaren 37. artikuluko 2. eta 3. paragrafoen araberako unibertsitateko titulazioa eta gutxieneko prestakuntza izatea, edo goi-mailako eginkizun horietarako baliozkotuta egotea, erregelamendu horretako bosgarren xedapen gehigarriarekin edo 1997ko ekainaren 27ko Aginduaren 12. artikuluarekin bat etorrita.\nc) Arlo honetarako gaikuntza eskuratzeko berariaz ezarritako prestakuntza-ikastaro espezifikoa gaindituta izatea.\nd) Osalanen laneko arriskuen prebentzioaren arloan eginkizun teknikoak burutzen gutxienez bi urteko esperientzia duela ziurtatzea.\n5. artikulua.– Gaikuntza lortzeko prozedura.\n1.– Osalan, Laneko Segurtasun eta Osasunerako Euskal Erakundeko zuzendari nagusiak gaikuntza-prozeduraren deialdia egingo du, 4. artikuluan ezarritako baldintzak betetzen dituzten teknikariek parte hartu ahal izan dezaten. Deialdi horrek baloratu beharreko irizpideak arautuko ditu, baita gaikuntza eskuratzeko prozeduraren izapideak ere.\n2.– Osalan, Laneko Segurtasun eta Osasunerako Euskal Erakundeko zuzendari nagusiak gaikuntza-prozeduran parte hartu duten teknikariak gaituko ditu, deialdian ezarritako irizpideekin bat etorriz.\n3.– Salbuespen gisa eta interes orokorreko arrazoiak direla medio, Osalan, Laneko Segurtasun eta Osasunerako Euskal Erakundeko zuzendari nagusiak agindu-indarrez gaitu ahal izango ditu erakunde autonomo horretako teknikari jakin batzuk egiaztatze- eta kontrol-lanak egin ahal izan ditzaten.\n4.– Halaber, Osalan, Laneko Segurtasun eta Osasunerako Euskal Erakundeko zuzendari nagusiak kasuan kasuko identifikazio-egiaztagiria edo -txartela emango du, dekretu honen eranskinean jasotako ereduaren arabera. Horrek gaikuntza ziurtatzeko balio du eta, bertan, "gaitutako teknikaria (azaroaren 8ko 31/1995 Legeko 9.2 eta 3 artikulua eta hamabosgarren xedapen gehigarria)" izendapena jasoko da. Segurtasun-baldintzak egiaztatu eta kontrolatzearren lantegietara eta lantokietara egiten diren bisitetan erakutsiko da agiri edo txartel hori.\n6. artikulua.– Gaikuntzaren iraupena.\nGaikuntzak hasieran bi urteko iraupena izango du eta urtez urte luzatu ahal izango da. Luzapena aplikatzeko, beharrezkoa da gaitutako pertsonak Osalan, Laneko Segurtasun eta Osasunerako Euskal Erakundeko zuzendari nagusiari eskaera egitea, gaikuntzaren indarraldia amaitu baino, gutxienez, bi hilabete lehenago. Zuzendariak, gaikuntzarako beharrezko betekizunek, baldintzek eta gaitasunek bere horretan dirautela egiaztatu ondoren, dagokiona ebatziko du.\n7. artikulua.– Ordainsaria.\nDekretu honetan araututako prozeduran gaitu diren teknikariek gaikuntza horri dagozkion eginkizunak burutzeagatik jasoko du ordainsaria, betiere, funtzio publikoaren arloko organo eskudunak ezartzen duenarekin bat etorriz.\n8. artikulua.– Lanaldia eta lan-ordutegia.\nGaitutako teknikariek burutzen dituzten eginkizunek ezaugarri bereziak dituztela kontuan hartuta, lanaldia eta lan-ordutegia malguak izango dira, eskainitako zerbitzuak behar bezala ematen direla bermatze aldera.\n9. artikulua.– Gaikuntza aldi baterako ezeztatzea eta etetea.\n1.– Gaikuntza, nolanahi den ere, ezeztatu egingo da, baldin eta hori lortzeko beharrezko diren betekizunak eta gaitasuna desagertu edo aldatu badira, edo, bestela, Laneko eta Gizarte eta Segurantzako Ikuskatzailetzaren Antolaketari eta Funtzionamenduari buruzko Erregelamenduaren 63. artikuluak ekainaren 10eko 689/2005 Errege Dekretuan jasotako idazketari jarraiki ezartzen dituen betebeharrak betetzen ez badira.\n2.– Gaikuntza hori honako kasu hauetan ere galduko da:\na) Gaikuntzari esker gauza ditzakeen eginkizunak betetzean alderdiren bat bete ez bada edo zabarkeriaz jardun bada. Kasu honetan, kontuan hartuko da hutsegitea behin eta berriro egin ote den, larria ote den, kalterik eragin ote den edo aurretik beste eteterik egon ote den.\nb) Gaitutako pertsonak modu arrazoituan gaikuntzari uko egiten badio.\nc) Ezarritako indarraldia igaro bada.\nd) Agintari eskudunak hala erabakitzen badu, behar bezala arrazoitu ondoren.\n3.– Gaikuntza ezeztatzeko, Osalan, Laneko Segurtasun eta Osasunerako Euskal Erakundeko zuzendari nagusiak ebazpena eman behar du, interesdunari entzunaldia eskaini ondoren. Ezeztapen-ebazpena ematean, automatikoki itzuli behar da gaitutako teknikari gisa aritzea ahalbidetzen duen identifikazio-egiaztagiria edo -txartela.\n10. artikulua.– Bateraezintasunak, abstentzioa eta errefusatzea.\n1.– Gaitutako teknikariak Euskal Autonomia Erkidegoko Administrazio Publikoen zerbitzura dauden langileei dagokien bateraezintasunen araubidearen pean daude, Administrazio Publikoen zerbitzura dauden langileen bateraezintasunei buruzko abenduaren 26ko 53/1984 Legean ezartzen denari jarraiki; beraz, ezin lagun diezaieke ikuskari-lanen pean dauden pertsona fisiko edo juridiko partikularrei, ezta horiek babestu ere.\n2.– Gaitutako teknikariek ezin dezakete ez zuzeneko ez zeharkako interesik izan beren jardueraren xede diren enpresetan edo enpresa-taldeetan; horrez gainera, egiaztatze-jardueretan esku hartzeari uko egingo diote, Herri Administrazioen Araubide Juridikoari eta Administrazio Prozedura Erkideari buruzko azaroaren 26ko 30/1992 Legearen 28. artikuluko arrazoietakoren bat antzematen bada. Errefusatzea azaroaren 26ko 30/1992 Legearen 29. artikuluarekin bat etorrita ebatzi behar da.\n11. artikulua.– Jardueren programazioa.\nEuskal Autonomia Erkidegoko enpresetan eta lantokietan segurtasun- eta osasun-baldintza materialak edo teknikoak egiaztatu eta kontrolatzeko lanak egiteko gaitutako teknikarien jarduera Osalan, Laneko Segurtasun eta Osasunerako Euskal Erakundeko zuzendari nagusiak agintzen du, betiere, Laneko eta Gizarte Segurantzako Ikuskatzailetzako Lurralde Batzordeak Euskal Autonomia Erkidegorako hartutako akordioen esparruan.\n12. artikulua.– Bisita-liburuko izapideak.\nGaitutako teknikariek, lantoki bakoitzean egon behar duen bisita-liburuan, jardueraren izapideak adieraziko dituzte, zehazki, honako datu hauek jasota: izen-abizenak, gaitutako teknikaria den adierazpena eta sinadura.\nLehenengoa.– Dekretu honetan aurreikusten ez denerako, ekainaren 10eko 689/2005 Errege Dekretua aplikatuko da.\nBigarrena.– Osalan, Laneko Segurtasun eta Osasunerako Euskal Erakundeko zuzendari nagusiari ahalmena ematen zaio dekretu hau garatu eta aplikatzeko beharrezkoak diren arau guztiak emateko.\nVitoria-Gasteizen, 2006ko abenduaren 12an.\nERANSKINA, ABENDUAREN 12ko 251/2006 DEKRETUARENA\nGaitutako teknikarien identifikazio-egiaztagiriari edo -txartelari lotutako argibideak.\nZiurtagiri honen titularra Osalan, Laneko Segurtasun eta Osasunerako Euskal Erakundeko funtzionarioa da eta gaitutako teknikaria da, laneko arriskuen prebentzioari buruzko azaroaren 8ko 31/1995 Legeak, ekainaren 10eko 689/2005 Errege Dekretuak eta aplikatu beharreko gainerako xedapenek ematen dizkioten ahalmen eta eskumenekin.\nBarakaldon, (e)ko aren (e)(a)n\nAplikagarri diren xedapenen laburpena:\nLaneko arriskuen prebentzioari buruzko azaroaren 8ko 31/1995 Legearen 9.2, 9.3 eta 43.3 artikuluak eta hamabosgarren xedapen gehigarria.\nGaitutako teknikari izaera duten funtzionarioek segurtasun- eta osasun-baldintzen inguruko aholkularitza, informazioa eta egiaztapena eskaintzen dituzte enpresetan eta lantokietan; errekerimenduak eta txostenak egiteko ahalmena dute. Egindako errekerimenduak Laneko eta Gizarte Segurantzako Ikuskatzailetzaren bisita-liburuan jaso behar dira.\nOtsailaren 4ko 138/2000 Errege Dekretuaren 61.1 eta 65. artikuluak, ekainaren 10eko 689/2005 Errege Dekretuaren idazketari jarraiki.\nGaitutako teknikariek, Laneko eta Gizarte Segurantzako Ikuskatzailetzaren laguntzaile direnez gero, eskubidea dute egiaztatu beharreko enpresetan eta lantokietan trabarik gabe eta aurretik horren berri eman gabe sartzeko, bertan egoteko, probak egiteko eta egoki ikusten duten informazioa eskatzeko.\nGaitutako teknikariek, egiaztatze-lanak egiterakoan eragozpen edo oztoporen bat aurkitzen badute, antzemandako eragozpenaren berri emango dute prestatzen duen txostenean.\nMaiatzaren 14ko 928/1998 Errege Dekretuaren 41. artikulua, ekainaren 10eko 689/2005 Errege Dekretuaren idazketari jarraiki.\nArau-hausteei buruz, 40. artikuluan ezarritako eskakizunei jarraituz, formalizatu diren aktek ziurtasun-presuntzioa izango dute, bertan jasotako gertakariei dagokienez. Gertakari horiek, ezarritakoari jarraiki, gaitutako teknikariek egindako txostenean jasota eta adierazita daudenekin bat etorri behar dute, aurkako frogarik aurkeztu ezean.


POBREEN MUNDU MAILAKO V. EGUNA\n“POBREAK GURE ARTEAN”\nJaunaren Eguna ospatzera etorri zareen guztioi egun on:\nJesus Jaunak dei eginda batu gara eta Berak egiten deusku harrerea. Entzungo dogun Jaungoikoaren hitzak, adi egoteko esango deusku.\nGaur baita, Aita Santuak izendatuta Mundu Mailako V. Eguna dogu. Munduan zehar pobreek bizi daben egoera larria dala ta, dei berezi bat egiten deusku: “Pobreak gure neba-arrabak dira eta euren sufrimendu eta bizi daben egoera larriaz bat egitea dagokigu, garean eta daukagunetik alkarbanatuz, bizitza duin batera heldu daitezan.”\nBadago abesti bat diñoana: “Alkarganatu, alkarbanatu, pobre guztiak kontutan hartu”\nGuzti hau egiztatzeko konpromisoa hartu dagigun.\nEukaristian, maitasun eta eskaintzan eredugarri dogun Jesukristo aurkituko dogu. Bera da, gainera, gure indarra eta bultzada, behartsuen aldeko kristau maitasunean bizi izateko.\ngure artean lagunduz beti,\nAita Santuak mezua dakar,\naurten bosgarren urtean,\nJesusen berbak barriro ere\nez ahaztu modan ez egon arren\n“behartsu eta pobreak beti\nizango zuen artean”.\nZabal begiak eta bihotza,\nluza esku, sakel, zango,\nsenide dogu pobrea, bardin\nhemengo edota hango,\nez zaitez izan kristau epela\nzuen artean izango”.\nJesusen berbak ezin mantendu\nsakristian hor gordeak,\npobre eguna ozen zabaldu\nkanpai ta kanpandorreak,\nmundu osoan jo neke barik\nalkartasun dei nobleak\n“beti izango zuen artean\nbehartsu eta pobreak”.\nBatzuk larregi, oso eroso\nbizi garan bitartean,\nhan eta hemen, lagun larregi\nberbaz, egitez, ekin dagigun\nherri eta alkartean\nZabaldu daigun gure bihotza pertsona guztien beharrizanetara eta aurkeztu deiogun gure otoitza behartsuaren eta baztertuaren ondoan dagoan Aitari.\n- Eleizaren alde: Jesusen antzera pobreen ondoan egon eta gaur egungo gizartean, itxaropen sortzaile izan daiten. Egin dagigun otoitz\n- Edozein arazogaitik beharrizanean aurkitzen diran guztien alde: aurkitu dagiela gugan babesa eta alkartasuna. Egin dagigun otoitz\n- Mundu zabaleko herrien alde eta batez ere agintarien alde: giza desbardintasunak alboratuz, benetako zuzentasunaren alde jokatu dagien. Egin dagigun otoitz\n- Arratiako elizaren alde: benetako kristau alkarte izan gaitezan eta guztiok erantzunkizunez jokatu dagigun. Egin dagigun otoitz\nEukaristia honetan, Jaunak azken egunari begira jarri gaitu. Sinismena galdu barik iraun dagigula, eta ezbehar, sufrimentu eta larrialdietan itxaropentsu agertu gaitezala.\nGaur pobreen eguna izanik, bat egin dagigun euren oihuekin. Mundo zuzenago baten alde eguneroko bizitzan jokatu dagigun.\n"Lurreko pobreenak larri ta oihuka…”\nJesus Jaunak dei eginda batu gara eta Berak egiten deusku harrerea. Eta entzungo dogun Jaungoikoaren hitzak, adi egoteko esango deusku.\nHoy es la Jornada Mundial de los Pobres y el Papa nos dice: “Los pobres no son personas “externas” a la comunidad, sino hermanos y hermanas con quienes tenemos que compartir el sufrimiento para aliviar su malestar y marginación, para devolverles la dignidad perdida y asegurarles la necesaria inclusión social”. Que con nuestro compartir, que crea fraternidad, construyamos entre todos las bases necesarias para alcanzar la justicia.\nMaitasun eredugarri dogun Jesukristok, bultzatu gaizala pobreen aldeko kristau maitasunean bizitzen.\n- Beharrizanean aurkitzen diranen alde: Langabezian, bakarrik bizi diranek, jatekorik edo edateko urik ez daukienek, bizileku duinik ez dabenek edo euren herrietatik atara behar izan dabenek aurkitu dagiela gugan babesa eta alkartasuna. Egin dagigun otoitz\n- Por quienes dirigen las naciones de la tierra para que sean conscientes de su responsabilidad y favorezcan siempre a las personas más débiles y marginadas. Egin dagigun otoitz\n- Por quienes formamos la Comunidad Cristiana de Arratia: que iluminemos la fe con la Palabra de Dios y alimentados con el Cuerpo del Señor, nos sintamos más urgidos a orar y ayudar a nuestros hermanos que se encuentran en necesidad. Egin dagigun otoitz.\nEukaristi honetan, Jaunak azken egunai begira jarri gaitu. Sinismena galdu barik iraun dagigula; eta ezbehar, sufrimentu eta larrialdietan itxaropentsu agertu gaitezala:\nHemos orado por los pobres, ahora nos toca vivir en lo cotidiano nuestro compromiso de compartir lo que somos y tenemos.\nNos unimos al grito de nuestros hermanos que lo están pasando mal.


Melodrama, melologoaren antzekoa baina hainbat pertsonaiekin, musikak azpimarratutako sentimendu zatiez beterik dagoen antzerki lan bat da. Etimologikoki, antzerki musikala bezala definitu daiteke. Melodrama definitzen lehena, Jean-Jacques Rousseau filosofo frantziarra izan zen. Honela definitu zuen: "drama mota bat non, hitza eta musika elkarrekin egon beharrean, bata bestearen atzetik aurkezten diren eta, non, hitz egindako esaldia, nolabait, esaldi musikalak aurkeztua eta prestatua den". Jacinto Benavente literaturako Nobel Sariaren eraginak, oraingo melodramaren oinarriak jarri zituen. Melodrama, telebistan dago telenobela gisa. Egun, melodrama hitza, edozein ikusentzunezko edozein aktore lani ematen zaio, non, ikusentzulearen sentimenduak, musikak lagunduak edo eraginak diren, hau modu nabarmenean egina. Zineak eta telesailek, barra-barra erabiltzen dute musikalizazioa, sentimenduak eragin edo igortzeko, baina ez dira melodrama bezala kontsideratuak, hitz hau, destainazko etiketa bihurtu baita, euren musikalizazio eta gehiegizko sentimentalismoarekin, euren edukiarekin baino emozio gehiago eragiten saiatzen diren lanentzat. Zineari dagokionez, melodrama hitzak emozio edo moral karga handia duten pelikulak hartzen ditu, pertsona bakoitzaren gustuaren arabera. Pelikula dramatikoak dira ahal bezain errealistenak izaten saiatzen direnak, eta hainbat zine zuzendari daude halako pelikulak egiten dituztenak. Honek ez du, inola ere, narratiba, denbora edo efektu berezi edo bisualekin esperimentatzerik nahi ez dutenik esan nahi, baizik eta uneoro, giza zentzu bat ematea bilatzen dutela. Horien artean Olatuak apurtzen, Lars von Trierrena, Pianista, Michael Hanekerena, Pertsona, Ingmar Bergmanena eta Azkeneko Tangoa Parisen, Bernardo Bertoluccirena daude. (eu)\nMelodrama, melologoaren antzekoa baina hainbat pertsonaiekin, musikak azpimarratutako sentimendu zatiez beterik dagoen antzerki lan bat da. Etimologikoki, antzerki musikala bezala definitu daiteke. Melodrama definitzen lehena, Jean-Jacques Rousseau filosofo frantziarra izan zen. Honela definitu zuen: "drama mota bat non, hitza eta musika elkarrekin egon beharrean, bata bestearen atzetik aurkezten diren eta, non, hitz egindako esaldia, nolabait, esaldi musikalak aurkeztua eta prestatua den". (eu)


El Corte Ingleseko zamalanetako kaiaren inguruko txosten juridikoa eskatu du EH Bilduk - Alea.eus\nErredakzioa 2017-04-04 11:37 Gizartea Gasteiz\n"PPk eta EAJk akordio bat erdietsi dute 800.000 euro inbertitzeko. Operazio honek zentro komertzialari fabore bat egitea suposatzen du", azaldu du EH Bilduko zinegotzi Antxon Belakortuk.\nEl Corte Ingleseko zamalanak lurperatzea aurreikusten du Udalak. | Ikusi handiago | Argazki originala\nAurreko astean Gasteizko Udalak Santa Barbara plaza eraberritzeko aurkeztu zuen txostenak El Corte Ingleseko zamalanak lurperatzea ere aurreikusten du; eta hain justu ere, lan horiek piztu dute eztabaida Udaleko alderdi politikoen artean. Urtaranen gobernuak dio egingarria bada egitasmoan sartu egingo dela obra hori, Jaurlaritzaren aurrekontuari gehitutako 800.000 euroko partidaren bidez. Gaineratu du proiektua idatziko duela orain eta aurrera atera ezkero, saltokiaren inplikazioa beharko dela.\nEH Bilduk txosten juridikoa eskatu dio udalbatzako idazkari orokorrari, zamalanetako kaia zabaltzearen inguruaren dauden zalantzak argi ditzan. Antxon Belakortu zinegotziak honakoa salatu du: "PPk eta EAJk akordio bat erdietsi dute 800.000 euro inbertitzeko. Operazio honek zentro komertzialari fabore bat egitea suposatzen du".\nUdala El Corte Inglesaren "mesedetan" ezin dela ibili adierazi eta zera azpimarratu du: "Kaiak zarata eta eragozpenak eragiten dizkie auzokideei eta zentro komertzialak berak obraren kostua bere gain hartu beharko du".


Gurasoekin bilerak, datorren astelehenean - CD Anaitasuna\nGurasoekin bilerak, datorren astelehenean\non 2017 Urria 10\nAnaitasunako Zuzendaritzak aurkezpen bilerak egingo ditu datorren astelehenean, urriak 16, Elkarguneko beheko aretoan.\nAurten eren, bi ordutan banatuko ditu klubak bilerak. Bilera horien helburua da baliagarria izan daitekeen klubeko informazioa gurasoei eskaintzea.\n18:00etan, Anaitasunako talderik txikienen gurasoentzako bilera egingo da. Alebin Parte-hartzeak, Alebin Errendimendua, Infantil Txiki, Infantil neskak eta Ohorezko Infantilak taldeko jokalarien gurasoentzako bilera egingo da.\nBigarren bilera, 19:00etan egingo da, talderik handienetako gurasoen parte hartzearekin. Bilera horretara, 1go kadeteen, Ohorezko Kadete nesken zein mutilen, Ohorezko Jubenilen, 1go Erregionalen eta Senior nesken gurasoak daude gonbidatuta.\nMerezi ez zuten porrota jaso dute neskek Elorrion\nSeriotasunaren hiru puntu Añorgan\n2018 Iraila 15\nHiru puntu etxeko lehen neurketan